Radio Boom93 :: Srbija :: Vučić: Najkasnije u aprilu o predlogu za rešenje Kosova\nNaslovna | Info | Srbija | Vučić: Najkasnije u aprilu o predlogu za rešenje Kosova\n20. 02. 2018. Beograd\nVučić: Najkasnije u aprilu o predlogu za rešenje Kosova\nPredsednik Srbije Aleksandar Vučić rekao je da će krajem marta, najkasnije početkom aprila govoriti o predlogu o "rešenju Kosova".\n"Izaći ću, jer nisam bio kukavica, imaću hrabrosti da kažem šta je predlog, ali on neće biti: 'Dragi Albanci prepuštamo vam sve', on će biti kompromis. Ako neće da razgovaraju o tome, imaćemo zamrznuti konflikt", rekao je Vučić u emisiji "Ćirilica" na Televiziji "Hepi".\nOn je dodao da Albanci odbacuju svako kompromisno rešenje i da žele Veliku Albaniju.\n"Srbija ne želi Veliku Srbiju, već da sačuvaju identitet Srba. Treba nam da Srbi budu bezbedni, da mogu da sačuvaju svoje prezime", rekao je Vučić i dodao da se nada da će svet razumeti da Srbi ne mogu da sve izgube, a Albanci da sve dobiju.\n"Mi imamo svoje interese i interese našeg naroda na Kosovu i Metohiji. O tome neću ništa da krijem, nego ću da govorim o tome sa našim narodom", kazao je Vučić i dodao da će "krajem marta, najkasnije početkom aprila govoriti o tome".\nKomentarišući izjavu premijera Albanije Edija Rame da će "Albanija i Kosovo treba da imaju jednog predsednika" Albanija i zajedničku spoljnu politiku, Vučić je kazao da bi - da je on to rekao o Srbima - Srbija bila na "rubu svih događaja" i da bi bila vođena kampanja protiv Srbije u svim svetskim medijima.\n"Kako ćete u tim svetskih medijima voditi kampanju protiv Prištine, kada su oni sponzori njihove nezavisnosti i poltiike, a protiv nas (Srbije) hoće, šta god pitate", kazao je Vučić.\n"Mi Srbi mroamo da razmemo da tu nema ljubavi, principa, poštuju nas više jer smo ekonomski jači i politički, zato smo danas poštovaniji, ugledniji, ali nas ne vole više ni manje. Oni imaju svoje interese, ali i mi", rekao je Vučić.\nNe odbacujem mogućnost da je Srbin ili Albanac nalogodavac ubistva Ivanovića\nVučić je rekao da "ne odbacuje mogućnost" da je Srbin ili Albanac nalogodavac ubistva lidera Građanske inicijative SDP Olivera Ivanovića, januara u Kosovskoj Mitrovici.\nOdgovarajući na pitanje urednika NIN Milana Ćulibrka da li je Ivanović preneo BIA informacije ko mu preti, Vučić je rekao i da su svi znali za sukob Ivanovića i "gospodina Radojičića"."Ne znam tog Radojičića, možda je bio na nekom sastanku na Kosovu na kojem sam bio i ja", rekao je Vučić.\nOn je naveo da sukob Radojičića sa Ivanovićem postoji od 2000. godine i procenio da je taj čovek verovatno znao da će biti prvi na kojeg će uperiti prstom.\nVučić je kazao da ga ne interesuje "ko je pucač", kao i da ne odbacuje mogućnost krivice "ni na jednoj strani".\n"Vidim da se istraga ne sprovodi u svim pravcima, već samo onako kako bi nekome odgovaralo", rekao je Vučić i dodao da državni organi u Srbiji dobro rade i da je siguran da će to dati rezultate.\nOn je dodao da treba sačekati tužilaštvo da se vidi kako će teći postupak.\n"Imamo određene sumnje, nadležni organi će nastaviti da rade po tom pitanju. Tu su upleteni ljudi s različitih strana ", kazao je Vučić.


Pogledajte kolekciju Joko Ono inspirisanu telom Džona Lenona - Žena.rs\nPogledajte kolekciju Joko Ono inspirisanu telom Džona Lenona\nNa pragu devete decenije Joko Ono ne posustaje u želji da očuva uspomenu na svoju veliku ljubav - Džona Lenona, pa se nakon brojnih avangardnih umetničkih projekata okrenula modi i kreirala kolekciju za muškarce nastalu na osnovu crteža modela koje je htela da sašije Lenonu nakon što su se venčali. Kritika je njene kreacije ocenila kao beskorisne predmete koje niko nikada neće nositi.\nPiše: 01.12.2012. 00:02\nSupruga legendarnog Džona Lenona, avangardna umetnica Joko Ono, nedavno je u saradnji sa brendom "Opening Ceremony" predstavila kontroverznu modnu liniju, nastalu na osnovu skica za garderobu koju je još 1969. godine htela da sašije svom mužu.\nJoko je osmislila muške komade odeće na čijem su međunožju i na zadnjici oslikani prsti, majce sa provokativnim detaljima na mestu gde se nalaze bradavice, a dizajnirala je i neku vrstu grudnjaka za muškarce. Ono što je izazvalo najviše kritike jesu patalone, koje su providne na zadnici, tek da se vidi malo muške guze.\nJoko Ono kaže da je ovu kolekciju, kao i čitav život, posvetila jedinom voljenom muškarcu - Lenonu.\n"Modna linija za muškarce nastala je na osnovu crteža modela koje sam htela da šijem za Džona. Bila sam opsednuta time kako dobro izgleda, imao je tako seksi telo. Poklonila sam mu crteže kao svadbeni poklon, možete li samo da zamislite kako je podivljao od uzbuđenja i ljubavi. Bio je presrećan", ispričala je Joko.\nIako su mnogi mišljenja da nema muškarca koji bi nosio ove modele, Lenonovi fanovi su zainteresovani da budu kupci i tako podrže uspomenu na legendarnog muzičara. Naravno, oni koji mogu da izdvoje novac za modele Joko Ono, a najjeftiniji će se prodavati po ceni od 400 dolara.\nJoko Ono Novosti iz mode


PLATFORMA ASPEN KLJUČNI ALAT CENTRA ZA BEZBEDNOST ANALITIKU I FORENZIKU – BAF\nNapredan softverski alat za obradu bezbednosnih informacija (Advanced Security Processing ENgine) je, zapravo, rešenje nove generacije, namenjeno prikupljanju i obradi podataka o cyber bezbednosti, nastalo na dokazanim principima upravljanja bezbednosnim incidentima i događajima (Security Incident and Event Management, SIEM). Platforma za obradu velikog broja podataka, tzv. Big Data Lake vam omogućava da vidite šta se dešava u svim vašim IT sistemima. U stanju je da vizuelno prati aktivnosti korisnika i detektuje napade koji se ne mogu otkriti antivirusnim programima, detektorima upada i bezbednosnim zidovima (firewall) nove generacije. U realnom vremenu analizira milione aktuelnih i istorijskih podataka i IT logova preduzeća, pa je u stanju da detektuje anomalije u ponašanju korisnika, sistema ili mreže i koreliše događaje i indikatore koristeći interne i eksterne izvore podataka.\nKorelacionih pravila koja su se pokazala kao najzanimljivija u praksi, a koja prikazuju na najlakši način kroz realne primere kako ranjivosti sistema bivaju zaštićene:\n1. Sprečavanje nelegalnog eksternog pristupa vašim računarima Normalni način rada svakog zaposlenog je da se (1) uloguje na svoj računar i na tom računaru (2) pokreće različitie procese (aplikacije) u skladu sa njegovim radom. Hakeri međutim koriste drugačiji način izvršavanje procesa na računarima - oni daljinski, bez lokalnog pristupa računaru pozivaju izvršavanje procesa i time uspevaju da nedetektovano vrše aktivnosti čak i dok na istom računaru radi regularni radnik. Ovo korelaciono pravilo detektuje upravo ovakav način izvršavanje procesa, koji je u 90% pokrenut od strane iregulanog korisnika. Da bi se detektovalo ovakvo izvršavanje, neohpodno je pratiti hiljade logovanja na računar, hiljade startovanja procesa i naći one koje se dešavaju na istom računaru, sa istim logon_id parametrom, pod uslovom da je logon bio uspešan sa tipom logovanja kroz mrežu za kojim sledi startovanje nekog lokalnog procesa pod privilegijama tog korisnika.\n2. 50 antivirus programa vas štiti svakog dana Problem današnjih antivirusa je da tek 30% virusa mlađih od mesec dana bude prepoznato od strane anti-virus programa. To znači da postoji veliki rizik da mladi maliciozni programi nikada ne budu otkriveni ako su startovani u toku prvih mesec dana svoje startosti, čime haker dobija način ulaska u računar, može da ukloni taj virus i ostane unutrar računara zauvek. Da bi se to izbeglo, ASPEN koristi tehnologiju pamćenja svakog ikada startovanog procesa i retroaktivno proverava sve ikada startovane procese sa preko 50 antivirus programa svakog dana. Ukoliko se desilo da neki virus nije bio detektovan na dan startovanja, bar ćemo za nekoliko dana moći da otkrijemo da je on bio maliciozan, i shvatimo koji računar je inficiran, kako bi smo taj računar očistili, bez daljeg širenja na mreži.\n3. Aktivacija zamke Kada haker jednom uspešno uđe u vaš računar, pokušava da nađe account-e uz pomoć kojih može dalje da šeta po mreži vaše organizacije. Da bi to uspeo, on traži na vašem računaru bilo kakve informacije o nekoj privilegovanoj osobi (pre svega hash), kao što je domain administrator, pošto oni imaju sve neophodne privilegije za šetanje po računarskoj mreži. Ono što platforma ASPEN radi je da se na tim mestima gde se nalaze informacije o drugim account-ima postave lažne informacije o nalogu koji se zove recimo IT_administrator i lažni hash njegove lozinke. Kada haker bude video ovu informaciju, on će pokušati da proveri da li može da koristi account IT_administrator za šetanje kroz mrežu. Pošto je ostavljeni hash u memoriji lažni, on neće uspeti da se uloguje na drugi računar. Međutim, ono što je mnogo bitnije je da ASPEN prati bilo koji pokušaj korišćenja ovog hash-a i čim uoči da je neko pokušao da ga koristi, odmah zna koji računar je hakovan, zna kako da ga izoluje i spreči dalje širenje hakera.\n4. Sprečavanje hakera da “razbiju” lozinku vaših zaposlenih Osmišljavanje lozinki je jedan od najtežih zahteva prema zaposlenima, pošto lozinka mora da ima određeni stepen složenosti, kako bi se sprečilo lako razbijanje (npr. određeni broj slova, cifara, specijalnih znakova, mora da se menja na svakih x dana...). Na žalost, zbog svoje složenosti, ljudima je teško da pamte ovakve lozinke i često koriste vrlo slične lozinke. Kada hakeri pokušavaju da razbiju vašu lozinku, oni imaju rečnike tipičnih lozinki i onda pokšavaju sa tim lozinkama da se uloguju na svaki od postojećih naloga, u nadi da će bar neki proći. Ovakva vrsta napda se zove "Brute force password attack". Detektovanje ovakvih napada nije lako, s’obzirom da hakeri koriste mnogo različitih naloga i različitih računara. Korišćenje naše Big Data Lake platfome (ASPEN) sa korelacijom u realnom vremenu omogućava nam laku i brzu detekciju ovakavih napada. Naime, postoje zajednički elementi za sve neuspešne napade koji se dešavaju prilikom pokušaja napada hakera sa mnogobrojnih naloga - sourceIP. Naše korelaciono pravilo prati u realnom vremenu hiljade različitih sistema, gleda da li ima neuspešnih pokušaja logovanja i da li dolaze sa različitih ili sa par istovetnih IP adresa. Ako dolaze sa istih IP adresa, to je očigledan znak da neko vrši kordinirani brute force password napad i biće automatski blokiran.\nSvima je poznata afera koja je danima bila glavna vest u medijima o šteti koja je naneta prilikom naplate putarina na autoputevima Srbije, nakon čega je okrivljena nekolicina zaposlenih koji su naštetili sistemu podizanjem paralenog sistema prilikom naplate putarina ubacivanjem diskete na kojoj se nalazio dupli program koju bi aktivirali prilikom dolaska nekog stranog vozila, štampali karticu sa tim lažnim podacima i po njoj vršili naplatu na izlaznim rampama. Svi polazimo od pretpostavke “neće se to nama desiti” ili podsvesno nam se javlja misao “ko bi falsifikovao kartice, menjao disk i podizao paralelne programe”, ali praksa je pokazala suprotno, DA, DESILO SE! Sve to je otkriveno samo zbog ljudskog faktora odn. nikada ne bi bilo otkriveno da neko nije prijavio, ali da je sistemki vođeno računa o bezbednosti IKT sistema možda bi nepravilnosti bile uočene ranije. Korišćenjem pravih, savremenih alata softverski bi se uočilo podizanje duplih procesa pod drugim imenima koji su se dešavali i radili paraleno sa instaliranim sistemima na određenim izvorima i prevara bi bila sprečena.


ODRŽANA VANREDNA SJEDNICA UO - FK BORAC BANJALUKA FK Borac Banjaluka\nObjavljeno: 29.05.2013. u 21:45\nODRŽANA VANREDNA SJEDNICA UO\nU Trofejnoj sali na Gradskom stadionu danas je održana vanredna sjednica Upravnog odbora Fudbalskog kluba Borac na kojoj se raspravljalo isključivo o nedobijanju licence za nastup u kvalifikacijama za Ligu Evrope. Na današnjem zasjedanju odlučeno je da se pošalje dopis Evropskoj fudbalskoj federaciji u kojem se iznose argumenti koji bi Banjalučanima mogli da pomognu da UEFA donese odluku Borcu u korist. U nastavku vijesti Vam prenosimo dopis u cjelosti.\nEVROPSKA FUDBALSKA FEDERACIJA\nUEFA – NION\nObraćamo Vam se u nadi da ćete razumjeti naše opravdano nezadovoljstvo činjenicom da je N/F SBiH dodijelio licencu za učešće u kvalifikacijama za Ligu Evrope klubu (Zrinjski Mostar) koji je u Premijer ligi BiH na kraju sezone zauzeo deveto mjesto, a nije dodijelio licencu FK Borac Banjaluka, koji je u toj istoj ligi zauzeo treće mjesto.\nFK Borac je jedan od najtrofejnijih klubova u BiH, sa dugom tradicijom, osnovan 1926. godine, bio pobjednik Kupa bivše Jugoslavije, osvajač Mitropa kupa 1992. godine, a u posljednje tri godine izborio je izlazak na evropsku scenu.\nKrajem prošle godine klub je došao u tešku krizu u organizacionom i finansijskom smislu, kompletna uprava je podnijela ostavku, tako da je u drugom i trećem mjesecu ove godine klub bio pred gašenjem.\nGrad Banjaluka i Fudbalski savez Republike Srpske preduzeli su sve korake da ne dođe do gašenja kluba.\nDana 2.4.2013. godine održana je skupština kluba na kojoj je izabrano novo rukovodstvo. Za samo mjesec i po dana rada na zadovoljstvo svih fudbalskih radnika klub je stabilizovan u organizacionom i finansijskom smislu, a takođe ni sportski rezultati nisu izostali, pa je Borac zauzeo treće mjesto u Premijer ligi BiH. S obzirom da je nova uprava formirana poslije kritičnog datuma 31.03.2103. godine, te ista nije mogla znati za finansijske obaveze prema nekim igračima, ali po saznanju za navedena dugovanja odmah smo reagovali i do 15. maja isplatili sva potraživanja (oko 12 000 evra).\nPrema tome, samo zbog kašnjenja u isplati, N/F SBiH je na veoma grub način eliminisao FK Borac iz takmičenja u UEFA, bez ikakvog razumijevanja navedene situacije.\nNapominjemo takođe da je grad Banjaluka, koji ima oko 300 000 stanovnika, u posljednje tri godine u rekonstrukciju Gradskog stadiona uložio preko 5 miliona evra, da je u finansijskom i drugom pogledu stao uz klub, da Borac ima najveću posjetu u odnosu na sve druge klubove u BiH i da klub, sa ovako dugom tradicijom, infrastrukturom i organizacijom, a pogotovo što je to pravo ostvario na fudbalskom terenu, treba da bude učesnik kvalifikacija za Ligu Evrope.\nZbog svega navedenog najljubaznije Vas molimo da razmotrite ovo naše kratko pismo, te da po potrebi tražite izjašnjenje N/F SBiH, a i dodatna objašnjenja koja ćemo Vam dostaviti na vaše insistiranje, a sve u cilju ispravljanja nepravde koja je učinjena našem klubu.\nUpoznati smo i sa pravilnikom o licenciranju klubova za UEFA takmičenja koji, pored određenih imperativnih normi, predviđa i mnoga izuzeća koja se mogu primijeniti i u našem slučaju.\nNaš klub je spašen u posljednji čas, pobijedio je fudbal, ali u toj slamci spasa i boljeg napretka FK Borac, fudbala u BiH i fudbala uopšte, tražimo Vaše razumijevanje, tako da nam se omogući da nastupimo u kvalifikacijama za Ligu Evrope.


NEMA VAKCINA ZA DELJENJE: Velika Britanija poručuje - "Ako bude viška u budućnosti - razmotrićemo kome da damo" | Novosti.RS\n- Naš prvi prioritet je zaštita britanske javnosti, a uvođenje vakcine nastavlja se u tom cilju - rekao je portparol novinarima, prenosi Gardijan.\n- Trenutno nemamo viška vakcina, ali razmotrićemo kako da ih najbolje rasporedimo čim postanu dostupne - dodao je portparol.\n- Već smo ranije rekli da je to međunarodni napor i da će otvorenost i globalna saradnja biti ključni za prevazilaženje ove pandemije. Tako da se naša saradnja i razgovori sa EU nastavljaju - istakao je portparol.\nVelika Britanija vakcine Boris DŽonson višak vakcina


Postavljena prva automatizovana protivgradna stanica u Srbiji - Sjajne Vesti\nAutor Milivoje Rosandić 11.02.2016 Nema komentara\nUREĐENJE SELA, VOĆARSTVO, POLJOPRIVREDA\nSJAJNE VESTI IZ VINČE\nSelo Vinča kod Topole, prvo je u Srbiji na čijoj se teritoriji isprobava prva automatizovana protivgradna stanica. Radarski centar „Bukulja“ je povezan sa stanicom i upravljanje se vrši upravo iz komandnog centra koji se tu nalazi. Kako je rekao Ministar bez portfelja zadužen za vanredne situacije, kada naiđe gradonosni oblak sa Bukulje, on se u radarskom centru locira, daju se kordinate i nalog stanici koja odmah dejstvuje. Radarski centar koji komanduje stanicom osmotri zonu koju treba da zaseje, pa se nakon toga izda nalog za automatsko podešavanje elemenata, ugao i pravac za izletanje raketa i svojom komandom započinje dejstvo.\nDirektor Hidrometeorološkog zavoda Srbije je objasnio da će ovo biti jedan savremeni način da se rakete usmere u odgovarajuću oblasnu zonu, te da protivgradna zaštita u Srbiji ima vrlo dobru tradiciju i da je ona na nekom nivou koji je dostignut i u svetu. u ovoj opštini su 2013. godine pričinjene velike štete, koje su iznosile oko 10 miliona evra.\nSvi su saglasni da nigde nema apsolutne zaštite od grade, ali da je sve pitanje ulaganja i dobiti.\nVinča je odabrana kao jedan od najvećih centara za proizvodnju voća u Srbiji, pa su svakako zaslužili da im Vlada Srbije pokloni jedan ovakav sistem i da im bude veća zaštita. Nakon ovog prvog pilot projekta u Srbiji biće montiramo još 20 do 30 sistema, posebno u voćarskim krajevima.\nPrva automatizovana protivgradna stanica kupljena je od donatorskih sredstava kompanije „Đenerali osiguranje Srbija“. Generalni direktor Đenerali osiguranja Srbije Dragan Filipović, ističe kako je poljoprivreda najvitalnija privredna grana naše zemlje, koja učetvuje sa 12 odsto u bruto društvenom proizvodu, zapošljava 1,4 miliona građana Srbije.\n„Osim podizanja svesti o potrebi osiguranja, kompanija je prepoznala značaj da pomogne ovom donacijom i podizanju modernog sistema protivgradne zaštite. Smatram da ćemo ovim potezom podstići i druge zainteresovane kompanije da što brže modernizujemo sistem jer nije samo dovoljna ova jedna donacija. Isto tako poljoprivrednici treba da shvate osiguranje kao meru zaštite, a ne kao trošak.“ – rekao je Filipović.\nDonacija je vredna 2,4 miliona dinara, a štitiće oko 5 hiljada hektara na kojima se nalaze uglavnom voćnjaci i vinogradi.\ntop vesti, sjajne vesti, topola, vocarstvo, vinca, protivgradna zastita, protivgradne rakete, bukulja, zastita, automatizovana protivgradna stanica\nPostavljena prva automatizovana protivgradna stanica u Srbiji postavio Milivoje Rosandić 11.02.2016


DJB smenio dosadašnjeg predsednika, Branka Stamenković na čelu Pokreta - Srbija Vesti - Aktuelno|net\nDJB smenio dosadašnjeg predsednika, Branka Stamenković na čelu Pokreta\nGlavni odbor Pokreta "Dosta je bilo" razrešio je Branislava Mihajlovića sa mesta predsednika DJB, nakon što se više od 80 odsto članova tog odbora i 70 odsto članova Skupštine DJB pismeno izjasnilo za njegovo razrešenje, saopšteno je iz Pokreta.\nBEOGRAD: Glavni odbor "Dosta je bilo" razrešio je Branislava Mihajlovića sa mesta predsednika DJB nakon što se više od 8 0 odsto članova tog odbora i 70 odsto članova Skupštine DJB pismeno izjasnilo za njegovo razrešenje, saopšteno je iz DJB.\nMihajlović razrešen sa funkcije predsednika DJB\nGlavni odbor Dosta je bilo (DJB) razrešio je Branislava Mihajlovića funkcije predsednika pokreta, jer je pristupio novom poslaničkom klubu. Navodi se još da je Mihajlović naneo "ogromnu štetu" pokretu jer je napustio postojeći poslanički klub DJB i pristupio novom poslaničkom klubu "Politika mora biti drugačija".\nNavodeći da je Mihajlović naneo "ogromnu štetu" pokretu jer je napustio postojeći poslanički klub DJB i pristupio novom poslaničkom klubu "Politika mora biti drugačija"\nGlavni odbor Dosta je bilo razrešio je Branislava Mihajlovića sa mesta predsednika DJB nakon što se više od 80 odsto članova tog odbora i 70 odsto članova Skupštine DJB pismeno izjasnilo za njegovo razrešenje, saopšteno je iz DJB.\nGlavni odbor stranke "Dosta je bilo" razrešio je Branislava Mihajlovića sa mesta predsednika stranke nakon što se više od 8 0 odsto članova tog odbora i 70 odsto članova Skupštine DJB pismeno izjasnilo za njegovo razrešenje\nBranislav Mihajlović više nije predsednik "Dosta je bilo"\nGlavni odbor Dosta je bilo (DJB) razrešio je danas Branislava Mihajlovića funkcije predsednika Pokreta, a do izbora novog sva ovlašćenja predsednika preuzela je zamenica predsednika Branka Stamenković.\nGlavni odbor Dosta je bilo (DJB) razrešio je danas Branislava Mihajlovića funkcije predsednika Pokreta, a do izbora novog, sva ovlašćenja predsednika preuzela je zamenica predsednika Branka Stamenković.Navodeći da je Mihajlović naneo "ogromnu štetu" pokretu jer je napustio postojeći poslanički klub DJB i pristupio novom poslaničkom klubu "Politika mora biti drugačija" u kojem nisu članovi Dosta je bilo, Glavni odbor je na današnjoj sednici utvrdio da je dosadašnji predsednik takvim postupanjem "doneo korist drugoj političkoj opciji, što po članu 18. Statuta automatski podrazumeva prestanak članstva i ujedno svih funkcija u DJB"."Više od 70 odsto delegata Dosta je bilo je odlučilo da razreši Branislava Mihajlovića sa čela DJB. Nakon niza medijskih nastupa i izjava kojima je u javnosti širio apsolutne neistine o DJB, nazivao članove doslovno 'šibicarima' i 'prevarantima', članstvo je zahtevalo da se ne čeka Skupština u Nišu zakazana za 17. novembar, već da se organizacija što pre zaštit


Vlada nastavlja borbu protiv naftne mafije\nObjavljeno:07. aprila 2003.\nMinistar finansija u Vladi Republike Srbije Božidar Đelić izjavio je danas na seminaru pod nazivom „Profesionalne usluge i restrukturisanje privrede i preduzeća“, u organizaciji Jugoslovenske asocijacije za naftu, da je sektor naftne industrije u proteklom periodu bio „duboko mafijaški sektor“ i dodao da zbog toga u naredne dve godine ne treba očekivati njegovu totalnu liberalizaciju.\nPrema njegovim rečima, putem provizija koje su se u proteklom periodu naplaćivale za uvoz gasa ili od šverca nafte, mafija je ostvarivala šest do sedam puta veće zarade nego od šverca cigareta, prenosi agencija Beta.\nMinistar Đelić rekao je da će rat protiv mafije u domenu nafte koji je Vlada Srbije započela u protekle dve i po godine biti nastavljen.\nOn je ocenio da će nova Uredba o uvozu i prometu naftom, koja će početi da se primenjuje od 1. maja ove godine, omogućiti uspostavljanje oštrije konkurencije u oblasti prerade nafte. Uredba će nam omogućiti da vidimo šta kažu oni koji rade sa NIS-om, rekao je Đelić i naveo da zbog „nekonkurentnosti“ NIS-a trošak u budzetu godišnje iznosi od 20 do 30 milijardi dinara.\nMinistar finansija poručio je NIS-u da u mesecima koji dolaze, može da očekuje izuzetnu pažnju od strane poreske uprave i Vlade i istakao da će Vlada Srbije vrlo pažljivo pratiti da NIS ne favorizuje svoj uvoz sirove nafte u odnosu na druge učesnike na tržištu nafte. Đelić je rekao da je sigurno da NIS ove godine neće biti privatizovan, za razliku od Beopetrola.\nĐelić je podsetio na to da su zahvaljujući prošloj Uredbi o prometu nafte prekinuti prodaja naftnih derivata na ulici i ogroman dotok novca u mafijaške dzepove.


OBRATITE PAŽNjU NA KVALITET SEMENA - Glas Podrinja\n“Kopije” i u poljoprivredi\nOBRATITE PAŽNjU NA KVALITET SEMENA\nUskoro će početi setva prolećnih useva, kukuruza, soje, suncokreta, pa stoga treba na vreme - osim pripreme parcela - obezbediti i kvalitetno seme. Pravilnikom o kontroli proizvodnje semena jasno je definisana dokumentacija koja treba da sadrži poreklo upotrebljenog semena, vrstu, sortu i kategoriju kao i stručne preglede u toku vegetacije. Na osnovu njih se sačinjavaju zapisnici koji sadrže podatke o svojstvu zasnovane kulture za proizvodnju semena i daje se ocena useva. Ovakvim postupkom se posle skidanja useva omogućava i seme namenjeno setvi.\n-Nakon ovog postupka, dorađivački centri imaju značajnu ulogu u obezbeđivanju kvalitetnog i pripremljenog semena koje treba ponuditi poljoprivredniku. Da bi poljoprivrednici bili sigurni u ono što kupe, na svakom proizvodu se stavlja odgovarajuća deklaracija. Kontrolom semenskog useva, utvrđen kvalitet, odnosno kratak opis proizvoda, u ovom slučaju semenskog materijala sadrži sledeće parametre: naziv organizacije koja je vršila ispitivanje, broj i datum izveštaja o kvalitetu semena, sortna čistoća, mehaničke primese, zdravstveno stanje, datum do koga važi deklaracija, datum izrade deklaracije i odgovorno lice, upozorava poljoprivredni stručnjak Gordana Rehak.\nNa osnovu tih parametara seme se deklariše a svaka deklaracija mora imati osnovne podatke o semenu. Prvenstveno obratite pažnju na naziv biljne vrste, sorte, kategorije, godine proizvodnje, zatim ko je proizvođač semena, dorađivač semena, broj i datum aprobacije semenskog useva, broj partije semena i količina, neto-masa jednog pakovanja u kg i broj pakovanja u partiji semena. Poljoprivredni proizvođači prilikom kupovine semena za setvu, treba da obrate pažnju na sve karakteristike sa deklaracije, čime će omogućiti setvu kvalitetnog semena. Setvom u optimalnom roku i primenom pravilne i pravovremene agrotehnike, postići će kvalitetnu i rodnu žetvu.\nNeke semenske kuće već su upozorile poljoprivredne proizvodjače da su se pojavili plagijati njihovih proizvoda zato obratite pažnju na etiketu.


EVROPSKE PARE ZA BEZDANSKU PREVODNICU - Radio Dunav\nEVROPSKE PARE ZA BEZDANSKU PREVODNICU\n“Vode Vojvodine“ u saradnji sa mađarskom direkcijom za vode i Fondom „Evropski poslovi“ AP Vojvodine, podnelo je prijavu za projekat „Kompleksno uređenje vodoprivrede područja kanala Baja – Bezdan“, a budžet kojim raspolaže srpska strana projekta je gotovo 3,5 miliona evra.\nRadovi bi trebalo da počnu naredne godine, a posao će biti okončan za tri godine. Planirani radovi na prevodnici Bezdan biće u funkciji njenog ponovnog osposobljavanja, kao jednog od ključnih objekata za plovni put Vrbas – Bezdan i njene značajne uloge u odbrani od visokih vodostaja reke Dunav. Inače, prevodnica Bezdan nije u funkciji više od četvrt veka. Skladište na Šebešfoku biće nadograđeno u cilju izgradnje novog komandno-kontrolnog centra, a nakon završetka radova u planu je nabavka jedne plovne kosačice za potrebe košenja korenske ili plutajuće vegetacije u kanalu Baja – Bezdan. Na obe lokacije u predviđenom periodu biće rekonstruisani i sanirani građevinski deo, hidromašinska oprema i postojeće električne instalacije.\nRadovi na sanaciji ustave i prevodnice Šebešfok, dovešće do boljeg protoka Bajskog kanala, unaprediće rad sistema za odvodnjavanje, a kako je kanal Baja – Bezdan proglašen zaštićenim područjem prve kategorije, u Gornjem ponunavlju poboljšaće se i turistička ponuda na kanalu.\nProjekat je deo Intereg-IPA programa prekogranične saradnje Mađarska – Srbija i od strateške je važnosti za pogranični region između ove dve države. Cilj projekta je unapređenje funkcionalnosti samog kanala, a finansijer radova je EU.\nTagged PREVODNICA BEZDAN\nBANJA JUNAKOVIĆ DOMAĆIN POJEDINAČNOG PRVENSTVA SRBIJE ZA MLAĐE KATEGORIJE\nJuly 5, 2020 Прегледано 8.613 пута\nJune 24, 2020 Прегледано 4.103 пута


Susret federalnog premijera i indijskog ambasadora\nPremijer Federacije BiH dr. Nedžad Banković primio je danas nerezidentnog ambasadora Republike Indije u Mađarskoj Ranjita Raea, koji iz Budimpešte pokriva Bosnu i Hercegovinu. Razgovarano je o jačanu bilateralne saradnje dvije zemlje na svim poljima, posebno na ekonomskom.\nPremijer Branković kazao je kako je Indija zemlja velikih potencijala i da u Federaciji BiH postoji dosta prostora za njihovo iskorištavanje. Tom prilikom detaljno je upoznao ambasadora sa strateškim planovima Federacije BiH u elektroenergetskom sektoru, u oblasti transporta, poljoprivrede i namjenske industrije, te pozvao indijske poslovne ljude da investiraju u ove oblasti. Dosadašnja ulaganja indijskih kompanija ocijenio je veoma značajnim. Premijer Branković pоzdrаviо je i prојеkаt Vlаdе Indiје о оsnivаnju cеntrа zа infоrmаciоnе tеhnоlоgiје u BiH.\nAmabasador Rae je rekao kako su politički i ekonomski odnosi Indije i BiH veoma dobri, ali da u njih treba unijeti više sadržaja. Premijera Brankovića je upoznao s budućim aktivnostima na jačanju bilateralne saradnje, pri čemu se posebno osvrnuo na naredni sastanak zajedničkog ekonomskog komiteta dvije zemlje koji bi trebalo da se održi ove godine. To će, prema njegovoj ocjeni, biti dobra prilika za indijske poslovne ljude da uspostave kontakt i saradnju sa privrednicima u našoj zemlji.\nTokom sastanka razgovarano je i o procesu rаtifikаciјe spоrаzumа о unаprеđеnju i zаštiti invеsticiја, sаrаdnji u оblаsti kulturе, nаukе i оbrаzоvаnjа, tе o bilаtеrаlnim ugоvоrima о prаvnој pоmоći i еkstrаdiciјi.


Bajden posle 100 dana mandata: SAD kreću napred – SveVesti.net\nBajden posle 100 dana mandata: SAD kreću napred – JMU Radio-televizija Vojvodine\nAmerika ponovo kreće napred, poručio je američki predsednik Džozef Bajden u obraćanju članovima Senata i Predstavnickog doma američkog Kongresa povodom prvih 100 dana njegovog mandata.\n“Gospodo predsedavajuća i gospodo potpredsednice, nijedan predsednik nikad nije izgovorio te reči na ovom podijumu. Bilo je krajnje vreme”, rekao je Bajden u sredu, a preneo Glas Amerike.\n“Amerika je bila u požaru kada sam stupio na dužnost pre stotinu dana. Usvojili smo ekonomski plan i već vidimo rezultate koji utiču na oporavak zemlje”, dodao je Bajden.\n“Vakcinišite se. Uzmite vakcinu. Dostupne su”, porucio je americki predsednik u obracanju, dodavši da će u prvih sto dana njegovog mandata biti dato 220 miliona vakcina.\n“Plan za spas Amerike omogućiće nam da prepolovimo broj dece koja žive u siromaštvu tokom 2021. U tom procesu otvoreno je 1,3 miliona radnih mesta u roku od 100 dana. Više radnih mesta nego u prvih sto dana mandata bilo kog predsednika”, istakao je Bajden.\n“Iskoristićemo ga da zamenimo 100 odsto cevi širom zemlje kako bi svi građani imali ispravnu pijaću vodu”, rekao je Bajden.\n“Nema razloga da se delovi za turbine proizvode u Pekingu, a ne u Pitsburgu”, rekao je američki predsednik, navodeći da je potpredsednica Haris predvoditi inicijative za otvaranje novih radnih mesta.\nAmerički predsednik je rekao da je kineskom predsedniku Si Đinpingu rekao da će, kako se izrazio, svestrano, braniti američke interese – uključujući globalnu ekonomiju.\n“Rekao sam mu i da ćemo zadržati snažno vojno prisustvo u području Pacifika – kao što to činimo sa Severnoatlantskom alijansom u Evropi. Ne da da bismo zapoceli sukob – već da bismo ga sprečili”, ukazao je američki predsednik.\n“Učiniću sve što je u mojoj moci da zaštitim građane od pandemije i oružanog nasilja. Ali potrebno je i da Kongres deluje”, rekao je Bajden.\nHaris i Pelosi ušle u američku istoriju\nPotpredsednica SAD Kamala Haris i predsedavajuća Kongresa Nensi Pelosi ušle su u američku istoriju kao prve žene koje su držale govor u Kongresu tokom obraćanja predsednika Džoa Bajdena.\nPosle govora, Bajden je pozvao dve žene da izađu na govornicu, nazvavši ih “madam predsedavajuća” i “madam potpredsednica”, preneo je AP.\n“Nijedan predsednik nikada nije izgovorio ove reči, a bilo je vreme”, izjavio je Bajden.\nNensi Pelosi je rekla da je ovo vrlo uzbudljivo vreme.\n“Sjajno je biti deo istorije, a bilo je i vreme”, rekla je Pelosi nekoliko sati pre govora u intervjuu za MSNBC.\nZagovornice žena u politici su rekle, videvši Haris i Pelosi kako sede zajedno iza Bajdena, da je to “prelep momenat”.\nAli su dodale da biranje žene da sedi u Ovalnom kabinetu je cilj koji treba ostvariti, zajedno sa izjednačavanjem prava Ustavom.\nBajden je pomogao da momenat bude zvaničan tako što je obećao da će glasati za ženu za kandidata za predsednika i dodao da je izabrao Haris za prvog saradnika, koja je pre toga bila senator iz Kalifornije.\n“Ovo je sjajan start i moramo da nastavimo da se krećemo ka izjednačavanju prava”, rekao je Kristijan Nans, predsednik Nacionalne organizacije za žene.\nPrelosi (81) je ušla u istoriju tako što je postala prva predsedavajuća Predstavničkog doma tokom administracije Džordža Buša.\nHaris (56) je ušla u istoriju prošle godine kada je postala prva žena i prva Afroamerikanka i žena indijskog porekla koja je postala potpredsednik.\nIz kancelarije Kamale Haris nisu komentarisali dešavanja sa predsedničkog govora o njenoj istorijskoj ulozi, rekavši da “više vole da trenutak govori sam za sebe”.\nOsim toga, Haris i Pelosi su hijerarhijski prve i druge zamenice Bajdena.\nKina se brzo približava\nDžo Bajden je tokom svog prvog govora u Kongresu posebnu pažnju posvetio Kini i ocenio da se Kina “brzo približava.”\nOn je u sredu uveče ocenio da će SAD održati jako prisustvo u Info-Pacifiku i obećao da će pojačati tehnološki razvoj i trgovinu, preneo je Rojters.\n“Kina i ostale zemlje se brzo približavaju. Moramo da razvijemo i da dominiramo u proizvodnji i tehnologiji budućnosti”, ocenio je Bajden.\nU izjavi koja je izmamila najjači aplauz večeri, Bajden je rekao da “prosto ne postoji razlog da se vetroturbine za vetrenjače ne prave u Pitsburgu umesto u Pekingu”.\nBajden je ponovio da je takmičenje sa Kinom najveći izazov spoljne politike SAD.\n“Amerika će se boriti protiv nepravdi koje nipodaštavaju američke radnike i američku industriju, pomoću subvencija državnim preduzećima i sprečavanju krađa američkih tehnologija i intelektualne svojina”, dodao je predsednik SAD.\nOn je poručio predsedniku Kine Si Đinpingu da će SAD održati snažno prisustvo u Indo-Pacifiku, “kao što to radi za NATO u Evropi – ne da bi otpočele sukob, već da bi ga sprečile”.\nPrevious Broj slučajeva korona virusa u svetu premašio 150 miliona\nNext Svet: Broj slučajeva korona virusa premašio 150 miliona, u Indiji crni rekordi


Tači: Što pre region postane deo NATO mir će biti stabilniji\nPredsednik Kosva Hašim Tači\nPredsednik Kosova Hašim Tači razgovarao je u petak sa zamenicom generalnog sekretara NATO Rozom Gotemiler o produbljenju saradnje Kosova i tog saveza i o ulozi "Kosova kao faktora mira i stabilnosti u regionu", saopšteno je iz kabineta predsednika Kosova.\n"Što pre naš region postane deo NATO to će biti stabilniji mir u regionu", rekao je Tači. On je rekao da se radi na sprovodjenju svih kriterijuma koji su potrebni za transformaciju Bezbednosnih snaga Kosova u Oružane snage Kosova.\n"Obavljamo sveobuhvatni proces konsultacija i informisanja. Iskoristićemo sve mogućnosti kako bi se transformacija izvršila putem Ustavnih izmena, uz učešće svih zajednica na Kosovu", rekao je Tači.\nGotemiler je rekla, kako je saopšteno, da je NATO posvećen miru i stabilnosti na Kosovu i u regionu, i dodala je da će Kfor ostati na Kosovu onoliko koliko to bude bilo potrebno.\nTači je rekao da je uloga NATO na Kosovu i u regionu nezamenjiva, ali da treba da se radi i na tome da Kosovo postane deo NATO.


Povodom prvomajskih praznika i tradicionalnog boravka građana u prirodi, kako da bi se predupredio eventualni nastanak šumskih požara, Ministarstvo poljoprivrede i zaštite životne sredine uputilo je apel građanima da ne pale vatru na otvorenom prostpru u prirodi.\nIz Ministrastva poljoprivrede i zaštite životne apeluje na građane da ne pale vatru na otvorenom prostoru u prirodi ukoliko ta mesta nisu za to predviđena (vidno obeležena) i obezbeđena; ne vrše nekontrolisano paljenje vatre pri izvođenju poljoprivrednih i drugih radova u blizini šume; ukoliko uoče požar, odmah obaveste MUP-Sektor za vanredne situacije, odnosno najbližu šumsku upravu.\nNapominjemo da je odredbama člana 47. Zakona o šumama zabranjeno paljenje otvorene vatre u šumi i na zemljištu u neposrednoj blizini šume, na udaljenosti manjoj od 200 metara od ruba šume, izuzev na mestu koje je samo za tu namenu određeno, uređeno i vidno obeleženo.\nTakođe, odredbom člana 22. stav 1. tačka 8. Zakona o divljači i lovstvu zabranjeno je paljenje korova, strnjika, trstika, trave i drugog rastinja u lovištu.\nUtorak, 01 Maj 2018 07:51\nDanas je međunarodni praznik rada - Prvi maj\nMeđunarodni praznik rada - Prvi maj obeležava se danas širom sveta u znak sećanja na dan kada su radnici u Čikagu štrajkom i protestima počeli da se bore za osmočasovno radno vreme.


VIDEO: Samohranim majkama najteže na izbegličkoj ruti - Fondacija 021 | neprofitna organizacija\nPočetna » Vesti » VIDEO: Samohranim majkama najteže na izbegličkoj ruti\nZa većinu građana Srbije, izbeglička kriza počinje 2015. godine, kada se povećava tenzija u vezi sa dizanjem zidova na granici između Srbije i Mađarske.\nMeđutim, izbeglička kriza počela je mnogo ranije, a mogla se samo naslutiti. U potrazi za boljim životom, da li je reč o begu od „Oluje“ devedesetih ili o ratu u Siriji, najteže je ženama izbeglicama i migrantkinjama koje, same ili u pratnji dece, hrle u Nemačku, Austriju ili drugu obećanu zemlju Evropske unije. Na svojoj ruti se u Srbiji zadržavaju kratko, retko kada odlučuju da zatraže azil, a skoro nikada se ne zna da li su ove žene zaista pronašle ono za čim su tragale u „obećanim“ zemljama.\nU nameri da se otvoreno govori o problemima koje žene izbeglice imaju, Fondacija 021 i Novosadski humanitarni centar organizovali su zajedničku tribinu u Titelu, maloj sredini u kojoj ima značajan broj izbeglica. Sa govornicama koje imaju dugogodišnje iskustvo na terenu u radu sa izbeglicama, pa čak i tokom devedesetih, razgovarali smo o razlici između bega od rata nekad i sad, preživljavanju, sukobima kultura i religija, kao i o načinima na koje možemo da pomognemo ženama koje su, u najvećem broju, istih potreba kao svi mi.\nDobrila Marković je, u ime Novosadskog humanitarnog centra, podsetila da su potrebe žena koje beže od ratova u svojim sredinama nimalo iznenađujuće: bezbednost dece je na prvom mestu. Naša je predrasuda da su to žene iz muslimanskih zemalja, bez osnovnog obrazovanja.\n„Situacija je znatno drugačija. Tu ima žena koje perfektno govore strane jezike, fakultetski su obrazovane, imaju karijere i stabilna primanja – ili su ih makar imale do krize i rata. U Siriji standard nije bio loš i te žene su bile materijalno situirane, ali su dobile neku ružnu etiketu koja ih prati duž izbeglištva. I žene koje su živele lošije imaju ogromnu želju i potrebu da se obrazuju, osamostale i obezbede bolje sutra za svoju porodicu – čim žele da žive bolje i to im je zajedničko, uslove da do toga i dođu treba da im obezbedimo“, načela je diskusiju Marković.\nAktivistkinja Vesna Cvjetanović na terenu je oko dve godine, a najčešće u Šidu, opštini koja nije bila na dobrom glasu kada je prihvat i odnos prema izbeglicama bio u pitanju. Ona je naglasila da su samohrane majke na izbegličkoj ruti najugroženija kategorija građana, ali nije ništa lakše ni ženama koje su pod snažnim uticajem kulturološkog patrijarhata matičnih zemalja, te u porodicama žive gotovo potlačeno.\nOkružna koordinatorka Komesarijata za izbeglice za južnobački okrug Ivana Ćurko, koja poslednjih 20 godina radi u ovoj oblasti, navodi da u Srbiji trenutno boravi oko 4.000 izbeglica u 18 prihvatnih centara. Broj muškaraca i žena varira, ali je poznato da ima oko 100 samohranih majki trenutno smeštenih na sigurnom u Srbiji. Taj broj, sumnja Ćurko, zapravo je mnogo veći, s obzirom na to da brojke nisu uvek potpuno tačne. Bitan je i podatak da nekoliko stotina ljudi nije želelo da se izjasni o obrazovnom statusu iz različitih, poznatih i nepoznatih razloga, ali je još bitnije naglasiti da na izbegličkom putu nema ni muškarca ni žene koji imaju više od 67 godina.\n„Na put su krenuli pretežno mladi ljudi, ali je teren svakako teži za žene. Ako posmatramo devedesete godine, kada su se ljudi izvlačili iz Hrvatske, najčešće su na frontu ostajali muškarci, dok su žene sa decom dolazile u Srbiju, sa teretom da sačuvaju i prehrane porodicu, čekaju da se svi okupe. Mnoge nisu, nažalost, dočekale da se porodica okupi. Na balkanskoj ruti je više od 68 odsto žena doživelo nekakav vid nasilja, zlostavljanja i/ili silovanja, u šta računamo i mlade žene i devojčice. Izložene su svim problemima, a mnoge, nažalost, i srljaju u te obećane zemlje, ne znajući šta ih tamo zaista čeka. Bilo je teško te žene ohrabriti da prijave nasilje, jer samo na osnovu prijave mi možemo da delujemo“, naglašava Ćurko i dodaje da Srbija nije ušla potpuno spremna u ovaj proces prihvata migranata. „Ipak, radi se o više od 9.000 ljudi koje treba da zbrinete u jednom trenutku. Zato nam je bila od ogromne koristi i pomoć nevladinog sektora. Trebalo je obezbediti prevodioce za retke jezike, kao i psihosocijalnu pomoć, koja je mnogima dobrodošla“, navodi Ćurko.\nDobrila Marković i Vesna Cvjetanović dodale su da je strah najprimetniji osećaj koji su sve žene izbleglice imale, a s obzirom na to da, za razliku od devedesetih, žene koje su sada u izbeglištvu ne znaju šta ih čeka u obećanim zemljama. Svakako je vrlo primetna želja za integracijom i napretkom u tim ženama, koja nadjačava svaki strah i daje nadu da će i ova grupa ugroženih građana iz zemalja pogođenih ratovima uspeti da se integriše, poput izbeglica devedesetih u Jugoslaviji.\nTribina je realizovana u okviru projekta „Creating a New Public View on Women“ Fondacije 021, koji je podržan od strane Evropske unije.\nTags: Fondacija 021, izbeglička kriza, izbeglištvo, podrška, položaj žena, rodna ravnopravnost, tribina, Vojvodina, žene, žene u izbeglištvu\nPrevious PostŽena između rodne uloge i profesije\nNext PostHumani građani pomažu novosadskim mališanima u učenju


Kada je januara 2006. iz svemirskog centra na Floridi lansirana sonda Novi horizonti, čiji je zadatak bio da istraži planetu Pluton, niko nije mogao da pretpostavi da će ona samo sedam meseci kasnije izgubiti taj status i postati deo klase novih objekata nazvanih „patuljaste planete”.\nVeć krajem XIX veka se pretpostavljalo da posle Urana u Sunčevom sistemu postoji deveta planeta. Mada je Persival Lovel još 1906. pokušao da locira misterioznu planetu X, ona je otkrivena tek 1930. zapravo slučajno. Kako su neki (pogrešni) proračuni ukazivali na veliku masu koja utiče na kretanje Neptunove i Uranove putanje, mladi naučnik Klajd Tombo iz opservatorije Lovel je dobio zadatak da u potrazi za bilo kakvim objektom koji se kreće, snima i upoređuje fotografije tog dela neba u razmacima od par nedelja. Nakon godinu dana posmatranja, 18. februara 1930. Tombo je uočio malu udaljenu tačku koja se kreće, a samo mesec dana kasnije 13. marta, na dan rođenja Persivala Lauela i dan kada je 150 godina ranije otkriven Uran, otkriće devete planete Sunčevog sistema je potvrđeno u opservatoriji na Harvardu.\nDok se oko imena nove planete većalo između Ras i Kronos, ova vest se proširila svetom i postala deo naslovnih stranica svih novina, sve dok penzionisani bibliotekar Falkon Mejden o ovome nije prodiskutovao sa svojom jedanaestogodišnjom unukom Vencijom Barni iz Oksforda.\nMada su mnogi poverovali da je devojčica ime Pluton predložila prema istoimenom crtanom junaku Volta Diznija koji se u to vreme pojavio, ovaj podatak ne može biti istinit jer je čuveni pas Miki Mausa prvo nosio ime Rover, a tek godinu dana kasnije je prekršten u Pluton.\nKako je mnogo volela grčku i rimsku mitologiju, Venecija je pročitala mnogo knjiga za decu iz ove oblasti. Znajući da su sve planete dobile ime po mitološkim božanstvima, ona je novu planetu dovela u vezu sa mitološkim bogom podzemlja (grč. Had, rim. Pluton) koji je imao sposobnost da nestane kada to poželi.\nUvidevši simboliku povezanu sa činjenicom da se ova planeta dugo skrivala, da ona predstavlja jedno mračno mesto udaljeno od Sunca na kome bi bog podzemlja mogao da živi, kao i da prva dva slova predstavljaju inicijale Persivala Lauela, koji je čitav svoj život posvetio oktrivanju ove planete, ovaj predlog je u opservatoriji Lovel jednoglasno usvojen, pa je deveta planeta Sunčevog sistema dobila ime Pluton.\nNastavivši da istražuje udaljena nebeska tela Klajd Tombo je kasnije oktrio dve komete, stotinu zvezda i asteroida od kojih je jedan dobio ime po njemu, a drugi prema Veneciji Barni.\nDeset godina kasnije, novi hemijski element je dobio naziv plutonijum, a mistična planeta nastavlja da izaziva veliku pažnju do danas.\nSa željom da dobiju podrobnije podatke o planeti koja se nalazi u večitom ledu i mraku blizu apsolutne nule gde prestaje bilo kakva mogućnost za životom, NASA je 19. januara 2006. lansirala letilicu Novi horizonti. Samo par meseci kasnije, 24. avgusta iste godine, Generalna skupština Internacionalne unije astronoma je donela rezoluciju po kojoj Pluton više nije planeta, već deo klase novoustanovljenih nebeskih objekata - patuljastih planeta. Istom rezolucijom je ustanovljeno par novih definicija:\nPlaneta je nebesko telo koje kruži oko Sunca, ima dovoljno veliku masu i snažnu gravitaciju da savlada unutrašnje sile krutog tela dok se nalazi u hidrostatičkoj ravnoteži, a koje je pokupilo sva druga tela u blizini svoje orbite.\nPatuljasta planeta je nebesko telo koje kruži oko Sunca, ima dovoljno veliku masu i snažnu gravitaciju da savlada unutrašnje sile krutog tela dok se nalazi u hidrostatičkoj ravnoteži, a koje nije pokupilo sva druga tela u blizini svoje orbite i nije satelit.\nMala tela Sunčevog sistema su sva ostala tela koja kruže oko Sunca.\nNa ovaj način je nekada najmanja planeta solarnog sistema postala jedna od najvećih patuljastih planeta poznatih astronomima. Ako se uzme u obzir da je prečnik Plutona svega 2.390 km, što predstavlja veličinu čak 70% manju od prečnika Meseca, kao i da njegova površina iznosi 3,3% površine Zemlje, što znači da bi u telo veličine naše planete moglo da stane blizu 70 planeta veličine Plutona, jasno je da ova planeta zaslužuje titulu najveće patuljaste planete.\nNakon devet godina od lansiranja i pređenih blizu pet milijardi kilometara, sonda „Novi horizonti” koja simbolično sa sobom nosi pepeo Klajda Tomboa, iako veličine samo omanjeg klavira je uspela da 14. jula ove godine proleti pored ove patuljaste planete, a kako će tokom narednih 16 meseci slati slike Plutona na Zemlju, nadamo se da on više neće predstavljati jedno od neistraženih mesta u svemiru.\nsonda Novi horizont\nSopček Đura, 20 Jul 2015\nJa verujem u boga koji se zove Priroda u saradnji s naukom! Da li ovakva vrsta naučnih dostignuća može biti pouka verujućim ljudima koji zastupaju dogmu i veruju u biblijske bajke za malu decu ?


Foto: pixabay.com | Danska odustaje od Evropskog prvenstva?\nAgencije 03.08.2020 16:36\nPod znakom je pitanja organizacija Evropskog prvenstva za rukometašice koje je na programu od 3. do 20. decembra u Norveškoj i Danskoj.\nPrvi čovjek Federacije Danske Per Bertelsen izjavio je za tamošnje medije da "takmičenje mora da ima finansijskog smisla", što bi u prevodu trebalo da znači da Danska neće organizovati takmičenje ukoliko se bude igralo bez prisustva publike, što je vrlo vjerovatno s obzirom na situaciju u svijetu u jeku pandemije virusa korona. Danci spominju i "finansijske garancije" koje očekuju od strane EHF-a.\n"Ako to tako ne bude, neka druga država će sigurno preuzeti domaćinstvo od nas, gdje troškovi nisu veliki kao naši", rekao je Bertelsen.\nRukomet Evropsko prvenstvo za rukometašice\nRukometaši Borac m:tela i Sloge danas se bore za trofej Kupa RS


Zdrava ishrana smanjuje rizik od depresije : Nadlanu.com\nObjavljeno 9. okt 2013. / 08:47:01\n"Ova studija potvrđuje hipotezu da zdrava ishrana ima potencijal ne samo u lečenju depresije, već i u njenoj prevenciji", kaže mr Anu Rusunen, koja je predstavila rezultate u svojoj doktorskoj tezi na polju nutricionističke epidemiologije.\nOva studija je zasnovana na Studiji faktora rizika od ishemijskih srčanih bolesti na stanovnicima grada Kuopio. Učesnici, preko 2.000 sredovečnih ili starijih Finaca muškog pola, praćeni su u proseku u periodu od 13 godina. Njihova ishrana merena je popunjavanjem upitnika o količini i učestalosti ishrane a informacije o slučajevima depresije dobijeni su iz Nacionalnog registra za otpuštanje pacijenata iz bolnice.\nUticaj trogodišnje promene načina života na simptome depresije ispitivan je u Finskoj studiji o prevenciji dijabetesa (DPS) sa 140 sredovečnih muškaraca i žena koji su nasumično podeljeni na interventne i kontrolne grupe.


UEFA ostavlja Fenerbahče i Trabzonspor u LP – Informer\nEvropska fudbalska unija (UEFA) saopštila je da turski klubovi Fenerbahče i Trabzon mogu da se takmiče u Ligi šampiona, bez obzira što su njihovi visoki funkcioneri osumnjičeni da su učestvovali u široko rasprostranjenom namještanju utakmica nacionalnog prvenstva.\nUEFA je sinoć navela da se radi o “složenom slučaju“, a da prema trenutnim informacijama kojima raspolaže još ne postoji ništa što bi prema pravilima i statutu te organizacije spriječilo učešće turskih klubova u elitnom takmičenju.\nMeđutim, UEFA je upozorila da bi Fenerbahče i Trabzon mogli da budu izbačeni iz Lige šampiona ili da im se u budućim sezonama zabrani učešće u evropskim kupovima ukoliko se dokaže da su se kvalifikovali “putem manipulalcije ili namještanjem utakmica”.\nFenerbahče i Trabzon su minulu sezonu završili sa istim brojem bodova, a titula je pripala klubu iz Istanbula zahvaljujući boljoj gol-razlici.\nNajpopularniji turski klub se direktno plasirao u Ligu šampiona, dok će Trabzon startovati od trećeg kola kvalifikacija za to takmičenje.\nU opsežnoj istrazi turske vlasti ispituju više od 50 osoba osumnjičenih da su umiješane u skandal oko namještanja utakmica, među kojima su čelnici Fenerbahčea, Trabzona i Bešiktaša.


Mogu li se mešati dve različite covid 19 vakcine, za prvu i drugu vakcinaciju? - eKlinika\n13:22 - 21. 01. 2021.\nIako neke deluju na sličan način, vakcine različitih proizvođača ne mogu da zamene jedna drugu\nMasovna vakcinacija koja je u toku u svetu, a i u našoj zemlji, izazvala je veliko interesovanje ljudi o vakcinama, proizvođačima, bezbednosti, efikasnosti… Među brojnim pitanjima ističe se i ovo: Da li vakcine smeju da se mešaju i da li im se dejstva podudaruju?\nVakcine nisu zamenljive\nSvetski zdravstveni zvaničnici kažu da bi obe doze primljene vakcine trebalo da budu iste. To znači, ako ste primili prvu dozu Pfizer vakcine, i revakcina posle 3 ili 4 nedelje, trebalo bi takođe ba bude istog proizvođača. Vakcinacija koja se trenutno obavlja u SAD, Velikoj Britaniji i drugim delovima sveta, zahtevaju da se osobe vakcinišu u razmaku od nekoliko nedelja. U SAD, gde se koriste vakcine Pfizer i Moderna, zdravstveni zvaničnici kažu da vakcine nisu zamenljive, ne mogu se koristiti po sistemu „jedna umesto druge“. U Engleskoj, gde su dostupne Pfizer i AstraZeneca vakcina, zvaničnici takođe kažu da doze treba da budu iste.\nNeusklađena doza ipak bolja od delimične zaštite\nAli, u retkim slučajevima kada ista vrsta nije dostupna, ili ako se ne zna šta je neka osoba primila kao prvu vakcinu, britanski zvaničnici kažu da je kao revakcinu u redu dati bilo koju vakcinu, koja god da je dostupna. S obzirom na to da vakcine Pfizer i AstraZeneca deluju na sličan način, kažu da je neusklađena doza ipak bolja od delimične zaštite.\n– Ali, bez ikakvih naučnih studija, prvu i drugu dozu vakcine ne bi trebalo mešati – izjavio je danas Naor Bar-Zeev, stručnjak za vakcinu sa Univerziteta Johns Hopkins. Ako se slučajno dogodi da ljudi prime dve različite vakcine, Bar-Zeev kaže da će se verovatno „dobro osećati i dobro podneti“ i drugu, različitu vakcinu, ali su ipak potrebni dokazi za to.


Ilustracija (Foto: RTCG/Arhiva)\nDemokratska partija socijalista (DPS) saopštila je da je spremna za postizborne razgovore sa potencijalnim partnerima, prije svega sa partijama sa kojima je do sada konstituisala parlamentarnu većinu, saopšteno je nakon sjednice Predsjedništva.\nIz DPS-a su poručili da nema razgovora sa onima koji su na izborima “pomiješali vjeru i politiku, koji državu vraćaju u prošlost i truju velikosrpskim nacionalizmom u kome nema mjesta ni za crnogorsku državu, ni za crnogorsko ime”.\nPrema navodima saopštenja izdatog nakon sjednice predsjedništva te partije, konstatovano je da je izborni dan, “u uslovima velike izlaznosti i specifičnih mjera Nacionalnog koordinacionog tijela, protekao u mirnoj i tolerantnoj atmosferi i da su građani na demokratski način izrazili svoju političku volju”.\nPored toga, ocjenjuje se da je rezultat koji je ostvario DPS ispod očekivanja i u narednom periodu partijski organi će se time detaljnije baviti.\n„Ipak, DPS je pojedinačni pobjednik nedjeljnih izbora sa preko 143 hiljade glasova, što je deset hiljada glasova više od drugoplasiranog, sa podrškom iznad 35 odsto i najviše osvojenih mandata“, piše u saopštenju.\nIz te partije su ocijenili se da je takav rezultat utoliko značajniji jer je ostvaren u uslovima pandemije COVID 19 i njenih posljedica, nezabilježene propagandne kampanje iz susjedstva protiv DPS-a i njenih lidera.\n„...I otvorenog učešća Srpske pravoslavne crkve, što je nezabilježeno u izbornim procesima u modernoj Evropi. Ni to, nažalost, nije naišlo na osudu međunarodne zajednice“, kaže se u saopštenju predsjedništva.\nIz DPS-a su poručili da je "velika odgovornost na onima koji su u situaciji da presudno utiču na dalji tok političkih događaja u Crnoj Gori", navodeći da "od njihove odluke ne zavisi sudbina ni jedne partije, niti bilo kog političara", već da "od njihove odluke zavisi sudbina Crne Gore“.\nU saopštenju se navodi da odluku o budućim političkim aranžmanima treba samostalno da donese svaka partija, sa jasnom sviješću o istorijskoj odgovornosti.\nDPS kaže da se “od međunarodne zajednice očekuje se da ostane dosljedna, kao što je osam mjeseci ćutala na besprizorno miješanje druge države u izbore u Crnoj Gori i na nezabilježen uticaj crkve na politiku, da prepusti sada ovu odluku crnogorskim političkim subjektima”.\n„Crna Gora neće dozvoliti da joj se nakon jednog vijeka ponovi istorija, u kojoj je jednom bila moneta za potkusurivanje ključnih zemalja i njihovih interesa na Balkanu“, piše u saopštenju.


Muzičke Radionice Jagodina | Akademija Oxford\nMuzička radionica zasnovana je sa ciljem da najmlađima prvi susret sa muzikom učini čarobnim. Muzička radionica Akademije Oxford na vrlo profesionalan način najmlađe upoznaje sa prvim mužičkim koracima i osnovnim znanjima o muzici, kroz zabavu i druženje sa svojim vršnjacima. U okviru radionice postoji više sekcija sa različitim instrumentima, radionica je osmišljena tako da polaznike svrstava po grupama na osnovu uzrasta polaznika. U okviru radionice radi profesionalni tim muzičkih stručnjaka za različite instrumente, koji su takođe i obučeni pedagozi koji u svakom trenutku mogu proceniti potrebe i mogućnost deteta.\nCilj radionice jeste da najmlađe zainteresuje kroz zabavu i igru za profesionalnim muzičkim obrazovanjem, ali pre svega da kod dece razvije osećaj za muziku i ritam, ali isto tako i intelektualne sposobnosti. U okviru radionice biće organizovani nastupi i koncerti na različitim priredbama i dešavanjima.


Zračna baza u sjevernoj Siriji | Šta Ima\nZvezda je emitovala snimke ruskih vojnih policajaca koji štite bazu. Oklopna vozila i timovi podrške helikopterima također su prikazani, kao i meteorološka stanica i manji liječnički tim. “Ovo je prva grupa ruskih vojnih helikoptera ovdje u sjevernoj Siriji. Ovo je istorijski momenat. Od današnjeg dana naša će avijacijska grupa trajno djelovati na gradskom aerodromu u Qamishliju”, javio je dopisnik Zvezde, Pavel Remnev.\nRuski razmještaj uslijedio je manje od mjesec nakon povlačenja američkih vojnika iz te regije, koje su tom prilikom krompirima gađali lokalni mještani nakon iznenadnog naređenja predsjednika Donalda Trumpa o povlačenju sa sjevera Sirije. Rusija je ranije počela koristiti vojne helikoptere u patrolama u blizini sirijske granice s Turskom, u cilju zaštite ruskih vojnih policajaca koji se nalaze na terenu.\nNova baza omogućit će im da to učine na efikasniji način, objavila je Zvezda. Ruski vojnici izvode zajedničke patrole s turskim snagama u okviru sporazuma postignutog između Moskve i Ankare nakon što je Turska pokrenula prekograničnu ofanzivu u oktobru s ciljem protjerivanja boraca kurdske milicije YPG, koju smatra prijetnjom po vlastitu nacionalnu sigurnost, prenosi Reuters.\nSajam preduzetništva žena\nPoplavljeno 80 posto Venecije\nIzmišljena izjava guvernera CB BiH


Platforma za zapošljavanje osoba sa invaliditetom - Glas Podrinja\nJovana Krivokuća Milovanović, izvršna direktorka Foruma mladih sa invaliditetom\nPrva Platforma za zapošljavanje osoba sa invaliditetom, inovativna zajednica znanja i prakse, koja za cilj ima afirmaciju jednakih mogućnosti osoba sa invaliditetom na tržištu rada, kao i pružanje podrške poslodavcima u procesu zapošljavanja\nZapošljavanje osoba sa invaliditetom nije jednostavan ni lak proces jer pretpostavlja određene preduslove koje poslodavac treba da obezbedi i koji često deluju demotivišuće. U dosadašnjem sprovođenju Zakona primećeno je da se najveći broj kompanija koje su u obavezi da zaposle osobe sa invaliditetom uglavnom odlučuju na plaćanje određene nadoknade u budžet Republike Srbije nego da aktivno pristupe zapošljavanju. Potencijalni benefiti za poslodavce, koje je Vlada Srbije definisala Zakonom o profesionalnoj rehabilitaciji i zapošljavanju osoba sa invaliditetom ostaju tako u drugom planu kao nedovoljan motiv najvećem broju kompanija da se aktivnije uključe u zapošljavanje osoba sa invaliditetom.\nForum mladih sa invaliditetom je krovna organizacija civilnog društva koja se od 2008. godine intezivno bavi zapošljavanjem osoba sa invaliditetom, pružajući u tom procesu podršku poslodavcima, osobama sa invaliditetom i kreatorima javnih politika. Misija Foruma usmerena je na osnaživanje svih navedenih aktera kako bi se osobe sa invaliditetom kroz zapošljavanje i ekonomsko osamostaljivanje integrisale u društvo na dostojanstven način.\n-Da bismo razumeli kako stav poslodavaca prema osoba sa invaliditetom može da bude mera efektivnosti zakona, potrebno je da se vratimo korak unazad i razmotrimo Zakon o profesionalnoj rehabilitaciji i zapošljavanju osoba sa invaliditetom. Možemo grubo razlikovati dva osnovna načina na koje ovaj zakon podstiče zapošljavanje osoba sa invaliditetom: kvotni sistem i aktivne mere politike zapošljavanja. Kvote predstavljaju mehanizam prinude, jer poslodavac koji zapošljava više od 20 osoba mora da ispuni obavezu zapošljavanja bar za jednu osobu sa invaliditetom, a broj osoba koje je potrebno da zaposli raste proporcionalno broju osoba koje poslodavac zapošljava. Sa druge strane, aktivne mere predstavljaju podršku poslodavcima i osobama sa invaliditetom kako bi došlo do što kvalitetnijeg zapošljavanja. Potrebno je dakle istaći da su kvote samo podsticaj za zapošljavanje, dok suštinu zakona čine aktivne mere zapošljavanja, koje treba da omoguće povoljne uslove za zapošljavanje osoba sa invaliditetom.\nU okviru Nacionalne službe za zapošljavanje sprovodi se aktivna politika zapošljavanja osoba sa invaliditetom koja podrazumeva niz mera usmerenih na zapošljavanje osoba sa invaliditetom, uključujući i određene finansijske podsticaje, ali ukupni postignuti rezultati i dalje nisu u potpunosti zadovoljavajući, a značajan broj osoba sa invaliditetom i dalje je izvan tržišta rada.\nPoslodavcima su teško dostupne informacije o tome šta osobe sa invaliditetom mogu, a šta ne, koje poslove mogu da obavljaju i kako prilagoditi radno mesto. Podsticajne mere za zapošljavanje uključuju pre svega finansijsku podršku poslodavcima, a ne i savetodavnu. Ukoliko koriste aktivne mere zapošljavanja, poslodavci se obavezuju da zadrže osobe sa invaliditetom u radnom odnosu i nakon prestanka podrške. Ovo dovodi do ograničenja fleksibilnosti prilikom prilagođavanja potrebama tržišta, koja je važna u uslovima naglih promena na tržištu. Zato se poslodavci radije odlučuju za zapošljavanje na određeno vreme, pa im je obavezivanje na zapošljavanje na neodređeno vreme nepraktično, makar u početku. Pri tome, dokumentacija koja je potrebna za korišćenje ovih mera je preobimna i vrlo kompleksna.\n-Jedan od dva glavna aktera zapošljavanja osoba sa invaliditetom je poslodavac. Poslodavac je taj koji donosi odluku da li želi ili ne da ponudi posao bilo kojoj osobi, pa i osobi sa invaliditetom. Zakoni, uslovi u lokalnoj zajednici i drugi faktori stvaraju polje u kojem taj poslodavac donosi odluku. Oni zapošljavanje osoba sa invaliditetom čine manje ili više povoljnim, ali poslodavac je taj koja donosi odluku hoće li, ili neće, da zaposli neku osobu. Zato je važno razumeti položaj poslodavaca na tržištu rada generalno, ali i to kako poslodavci vide osobe sa invaliditetom kao radnike, jer je to jedan od ključnih faktora prilikom donošenja odluke prilikom zapošljavanja.\nIzazove sa kojima se poslodavci suočavaju prilikom zapošljavanja osoba sa invaliditetom možemo da grupišemo u nekoliko kategorija. Prvo bih rekla da generalno imamo prisutnu ograničenu potrebu za zapošljavanjem. U Srbiji privreda nije u stanju da produkuje dovoljno novih radnih mesta. Ujedno, u situaciji kada poslodavci nemaju potrebu za novim radnicima, njima se ne isplati da zaposle osobu sa invaliditetom kako bi ispunili zakonsku obavezu zapošljavanja.\nZatim, tu je mišljenje poslodavaca o osobama sa invaliditetom. Poslodavci od osoba sa invaliditetom uglavnom ne očekuju da mogu da zarade za platu, već kada ih zapošljavaju to rade da bi ispunili nametnutu obavezu, ili zbog finansijskih povoljnosti koje mogu da ostvare. Takođe, poslodavci osobe sa invaliditetom često vide kao nekompetentne, nesposobne, neefikasne i smatraju da ih je generalno rizično zaposliti. U kontaktu sa osobama sa invaliditetom poslodavci često degradiraju osobe sa invaliditetom kao radnike, što možemo slikovito da opišemo pitanjem sa kojim se osobe sa invaliditetom susreću: „Šta ja dobijam za tebe“?\nSa druge strane, jedna od barijera sa kojom se poslodavci susreću je nepovoljna kvalifikaciona struktura osoba sa invaliditetom, pa su neki poslodavci primorani da obavezu zapošljavanja ispune na drugačiji način osim kroz zapošljavanje, čak i kada bi radije zaposlili osobu sa invaliditetom.\nTakođe, jedan od problema jeste i neprilagođenost radnih mesta. Bez obzira na kompetencije koje ima, ukoliko radno mesto nije pristupačno, osoba sa invaliditetom ne može da se zaposli.\nNa kraju, poslodavci nisu dovoljno informisani o tome šta osobe sa invaliditetom mogu da rade, a šta su njihova ograničenja, te zašto i kako je važno prilagoditi radno mesto.\nOpšti zaključak je da neprilagođenost radnih mesta i zajednice, velika stopa nezaposlenosti, nepovoljna kvalifikaciona struktura osoba sa invaliditetom i njena neusklađenost sa potrebama tržišta, kao i drugi nabrojani specifični i nespecifični faktori najčešće dovode do kratkoročnog i selektivnog zapošljavanja osoba sa invaliditetom, a uglavnom u cilju zadovoljenja kvota- objašnjava izvršna dorektorka Foruma mladih sa invaliditetom.\nIz perspektive poslodavaca zakon nameće kvote o zapošljavanju, komplikovane administrativne procedure, dodatne troškove, a sa druge strane smanjen profit, potencijalne probleme u kolektivu, a neretko i povećanu fluktuaciju zaposlenih.\nOno što je potrebno uraditi jeste unapređenje uloge koju javni sektor ima u zapošljavanju osoba sa invaliditetom, odnosno promovisanje zapošljavanja osoba sa invaliditetom u javnom sektoru kao način ispunjenja obaveze zapošljavanja. Takođe je potrebno da se poslodavcima učine dostupnije informacije o specifičnostima zapošljavanja osoba sa invaliditetom. Sem toga, nakon zapošljavanja osobe sa invaliditetom, podršku koja je poslodavcima potrebna jeste savetnik koji bi osobi sa invaliditetom omogućio da se što lakše prilagodi novom radnom mestu i kolektivu, kao i neko ko bi poslodavcu pomogao u detaljnije upućivanje u prava i obaveze- ističe Jovana Krivokuća Milovanović, izvršna direktorka Foruma mladih sa invaliditetom, i dodaje:\n- Poslodavci su generalno upoznati sa zakonskim obavezama koje imaju. Ali ono što je prisutno jeste nedovoljna upoznatost poslodavaca sa ograničenjima, te mogućnostima osoba sa invaliditetom, naročito s obzirom na tip invaliditeta, što potencijalno dovodi do predrasuda. Naime, nedovoljno poznavanje tipova invaliditeta može dovesti do diskvalifikovanja kandidata koji bi mogli nesmetano da obavljaju određene poslove. Takođe, poslodavci često nisu svesni značaja prilagođavanja radnog mesta i radnih uslova, što svakako spada u jednu od najvećih barijera za zapošljavanje osoba sa invaliditetom. Informisanost poslodavaca o tome šta osobe sa invaliditetom mogu da rade, a šta ne, i kako prilagoditi radno mesto i proces rada, od izuzetne je važnosti za stav poslodavaca prema osobama sa invaliditetom, te samim tim za uspešno zapošljavanje. Problem je što negativni stavovi poslodavaca, zajedno sa nedovoljnom dostupnošću informacija o specifičnostima zapošljavanja osoba sa invaliditetom dovodi do toga da se poslodavci i ne informišu o svim mogućnostima i tako Zakon doživljavaju kao namet. Zato nije začuđujuće što poslodavci u Srbiji nisu u dovoljnoj meri informisani o važnim karakteristikama osoba sa invaliditetom i kako uslove rada prilagoditi karakteristikama osoba sa invaliditetom.\nOvakva situacija dovodi do toga da se osobe sa invaliditetom i dalje u najvećem stepenu percipiraju kao socijalni problem i socijalna kategorija a ne kao potencijalni socijani kapital zajednice. Zbog svega navedenog, Forum mladih sa invaliditetom pokreće Platfomu za zapošljavanje osoba sa invaliditetom kako bi se privrednim subjektima pružila strateška podrška u njihovom aktivnijem pristupu aktivnog, dugoročnog i održivog zapošljavanja osoba sa invaliditetom.\nPlatfoma treba da posluži kao mesto okupljanja, savetovanja, informisanja, konsultacija i podizanja kapaciteta domaćih i inostranih kompanija koje posluju na teritoriji Republike Srbije. Platforma za zapošljavanje osoba sa invaliditetom ima za cilj da na jednom mestu okupi kritičan broj malih,srednjih i velikih preduzeća koje prepoznaju značaj zapošljavanja osoba sa invaliditetom i koje će sprovođenjem aktivne politike zapošljavanja uticati na unapređenje ne samo položaja osoba sa invaliditetom već i na uspostavljanje novih društvenih vrednosti u Srbiji. Uspostavljanje Platforme odvija se u saradnju sa domaćim i inostranim kompanijama koje posluju na teritoriji Republike Srbije.


Šta kažu zvezde za biznis krajem septembra i u oktobru 2008. godine - Nira Press\nPočetna » Šta kažu zvezde za biznis krajem septembra i u oktobru 2008. godine\nUkoliko ste rođeni u znaku Ovna očekuje vas izuzetno dinamičan mesec na poslovnom planu. Oni koji bi želeli da zaborave na brojne obaveze, mogu se radovati tek sredinom oktobra, kada period stabilnosti uveliko vlada dnevnom rutinom. Kako vas očekuje dosta obaveza i puno stresa na radnom mestu, savet je da na uspeh koji sledi krajem meseca gledate kao na rezultat uloženog truda, a ne kao na obavezan ishod.\nOktobar će biti i mesec tokom koga će rođeni u ovom vatrenom znaku naučiti mnogo toga o prihodima i rashodima. Uspešno ulaganje je samo početak dugog putovanja, a ne jednokratna finansijska manipulacija, stoga budite strpljivi i nemojte se nadati brzoj zaradi na osnovu novca koji ste nedavno investirali.\nPoslednja sedmica septembra je odlična za pokretanje novih projekata, reorganizaciju poslovnih zadataka ili čak početak novog posla. Odnosi sa nadređenima zahtevaće dosta vaše pažnje i strpljenja, a vredan rad će pokazati rezultate već sredinom oktobra. Prvi dani oktobra su takođe odlični i za fokusiranje na budući razvoj vašeg privatnog posla, ali nemojte očekivati nikakve ključne promene, niti velika uzbuđenja na poslovnom planu.\nNovčana situacija će biti veoma stabilna tokom jesenjih meseci, što vam dozvoljava da se fokusirate na nove dugoročne ciljeve, koji će se pozitivno odraziti na porodični budžet.\nVaši profesionalni ciljevi tokom prethodnog perioda su, u izvesnoj meri, već ugrozili balans u porodičnom okruženju, ipak finalni događaj će okončati dramu na vašem polju karijere oko 2. oktobra.\nMožete postići značajne profesionalne ciljeve, ili jednostavno okrenuti leđa toj izazovnoj situaciji. U svakom slučaju, situacija na poslovnom planu se poboljšava tokom druge polovine meseca, a vi sa partnerom nastavljate da uživate u ljubavi, pokušavajući zajedno da osmislite način kojim biste mogli zarađivati za život, čineći druge ljude srećnim. Prepliću se finansijski izazovi i emotivna intimnost, koja povezuje vašu sreću i partnerstvo u jednu celinu. Uživajte u tome!\nPoslednja sedmica septembra vas suočava sa neželjenim posledicama nekih ranijih akcija, ali već prvih dana oktobra se čini kao da sve ponovo dolazi na svoje mesto. Oktobar je odličan za rad na odnosima sa javnošću, ali je to takođe odličan period i za kontakt sa finansijskim savetnicima, koji bi vam mogli dati nekoliko ključnih saveta za budući razvoj vašeg privatnog posla.\nNa prvi pogled izgleda da je i finansijska situacija sasvim solidna. Priliv novca ipak ostaje na nivou dosadašnjeg, dok se rashodi svakim danom uvećavaju, te su veoma slabe šanse da ćete uspeti da uštedite nešto za zimske dane.\nNapokon sledi osećaj olakšanja, nakon napornog rada poslednjih meseci u neodgovarajućem radnom okruženju. Iskoristite ovaj period kako biste se pozabavili zadovoljstvima svakodnevnog života.\nPažljivo pratite aktivnosti na finansijskom planu i sva plaćanja koja obavljate sredinom oktobra, jer postoji znatna opasnost od mogućih grešaka. Novčana situacija će, zapravo, tokom čitavog oktobra biti primarna briga rođenih u znaku Lava. Njihovo polje rashoda biće ozbiljno ugroženo luksuznim putovanjima i skupim zabavama, pa je veoma važno da poslednjih dana septembra naprave određeni plan, kojeg će se tokom oktobra pažljivo pridržavati.\nVaša hrabrost i odlučnost izazivaju divljenje kolega i saradnika, a vi uživate da stvari rešavate na svoj način. Kada se naloži da odluku donesete u kratkom vremenskom roku, možete zaključiti da vam nedostaje ključna informacija, zato nemojte ignorisati one koji vam krajem prve sedmice oktobra ponude pomoć, jer njihova podrška može biti od neprocenjivog značaja za vaše napredovanje. Bićete raspoloženi za iznošenje novih ideja i planova, a nadređeni su otvoreni za novi pristup radnoj rutini – napokon ćete delovati kao funkcionalna celina.\nU prilici ste da solidno zaradite od honorarnih poslova tokom oktobra, a ukoliko se već dugo pripremate za razgovor sa nadređenima u vezi sa povišicom, druga polovina oktobra je idealna za pregovore na tu temu.\nIako će se ljudi oko vas kretati u potpuno suprotnom pravcu, to ne bi smelo da vas spreči u nameri da sledite sopstvene instinkte i donesete potpuno nezavisnu odluku. Sada je pravi čas da napravite nekoliko odvažnih dugoročnih planova za budućnost, a bićete spremni da radite i prekovremeno kako biste dokazali svoje profesionalne sposobnosti. U poslovnom svetu važi pravilo da je svako plaćen na osnovu stečenog iskustva – zato se sada fokusirajte na sticanje iskustva, a gotovina će neminovno uslediti kao posledica takvog stava.\nKad smo već kod finansija, ovo je jedan od najpovoljnijih meseci tokom godine za rođene u znaku Vage, ali ipak izbegavajte nepromišljene kupovine. Istina je da vaša zarada obećava mnogo u narednim mesecima, ali je potrebno da taj period dočekate u pozitivnom finansijskom stanju, kako biste uživali u plodovima svog rada.\nVaš entuzijazam za projekte koji su u toku već izvesno vreme je u fazi opadanja. Ne dozvolite da ovaj period predugo traje, već zastanite na čas i dobro razmislite šta je prouzrokovalo takvu promenu, jer uprkos vašem neraspoloženju drugi računaju na vaš zdrav razum i logičan pristup stvarima. Posedujete urođeni talenat koji već predugo čuči neotkriven i neiskorišćen.\nOvo je i odličan period za promenu radnog mesta, stoga se spremite za akciju i već od 10. oktobra aplicirajte za radno mesto koje dugo priželjkujete. Istina, na početku nećete moći da izbegnete maratonsko radno vreme kako biste okončali početne aktivnosti, no za uspeh se treba pomučiti, a konkurencija uzima maha krajem oktobra i preti da ozbiljno ugrozi vaše pozicije.\nPrvih dana oktobra se nalazite u dilemi zbog dva poslovna projekta u kojima dolazi do sukoba interesa, te ste primorani da napravite izbor. Najvažnije je da i dalje verujete u sebe. Nakon što jednom pokažete da ste krajnje uvereni u uspeh akcije koje ste se prihvatili, radovaćete se i podršci okruženja. Ukoliko se bavite privatnim poslom očekujte nagli razvoj povoljnih okolnosti, te ćete biti pošteđeni dodatnog rada koji biste morali uložiti. Budite spremni da implementirate nove ideje u cilju ubrzanog napretka, ali imajte na umu da je i postojanost faktor od ključnog značaja za uspeh.\nTokom druge polovine meseca ćete razmišljati o ulaganju dela sredstava u polisu životnog osiguranja ili na berzu.\nNe dozvolite da vas obeshrabri obim zadataka sa kojima ste suočeni poslednjih dana septembra. Zapravo, vi ste već obavili veći deo posla, te vam ovo neće oduzeti toliko vremena koliko na prvi mah izgleda. Budite obazrivi sa transferom finansijskih sredstava, jer postoji opasnost od grešaka usled vaše rasejanosti. Motivacija i koncentracija su ključni faktori za vaš uspeh ovog meseca.\nIako oktobar, u načelu, mnogo obećava u finansijskom smislu, troškovi koji vas dočekuju takoreći iza svakog ugla, ubrzo će zaseniti sve povoljne izglede kojima ste započeli mesec. Stoga budite racionalniji sa svakodnevnim troškovima i pripremite nešto dodatne gotovine kojom ćete rešavati iznenadne situacije.\nSav vredan rad koji ste ulagali od početka godine na putu je da se isplati, a vaši napori napokon će biti prepoznati od strane nekoga na rukovodećem položaju. Nagrada vas očekuje već prve sedmice oktobra, a ohrabrenje i priznanje su upravo ono što vam je potrebno kako biste krenuli u nove pobede. Nakon svakog uspeha težite za izazovom koji donosi novi početak, pa ostanite dosledni svojoj prirodi. Ukoliko ne započnete ništa novo do 20. oktobra, neko drugi će preuzeti inicijativu, a ubrzo i sve prednosti i zasluge koje su bile namenjene vama.\nNeznatni finansijski problemi se naslućuju još poslednjih dana septembra. Kako biste ublažili ove nelagodnosti držite se zlatne sredine – trošite samo toliko koliko ste u stanju da zaradite.\nŽivot se ne mora svoditi isključivo na rad bez užitka, možete pronaći zabavu i uzbuđenje i u profesionalnim okvirima, ukoliko je vaš um otvoren za nove mogućnosti. Dakle, ne planirajte drastične promene na radnom mestu, jer nije povoljan trenutak za nove početke, a umesto toga se pozabavite setom neizbežnih aktivnosti koje čine vašu svakodnevicu. Teme koje se odnose na vašu produktivnost, ali i na pouzdanost vašeg poslovnog partnerstva, mogu izbiti u prvi plan oko 10. oktobra. Ukoliko niste zvanično ugovorili svoje dužnosti i obaveze, ostaju samo polovična obećanja, pa se nameće pitanje ko je lepše lagao, a ko je poželeo da veruje u bajke.\nPrimenite praktičan pristup finansijama. Ukoliko je vaša finansijska situacija nestabilna razmislite da na tom planu uvedete nešto više reda.


Energyobserver - BIH / NOVI KREDIT OD PET MILIONA EVRA ZA ENERGETSKU EFIKASNOST U BIH / BGEN\nSredstva je obezbedila Evropska banka za obnovu i razvoj (EBRD) i biće plasirana preko MKF Partnera, mikrofinansijske institucije koja posluje u Bosni i Hercegovini.\n“Finansiranje je deo 85 miliona evra vrednog programa Finansiranje zelene ekonomije (GEFF) za Zapadni Balkan. Podršku i tehničku pomoću cilju promovisanja zelene tehnologije obezbediće Evropska unija (EU), austrijsko Savezno ministarstvo finansija i Evropski zajednički fond za Zapadni Balkan u okviru Investicionog okvira za Zapadni Balkan”, navodi se u saopštenju Evropske banke za obnovu i razvoj.\nBanka objašnjava da će pet miliona evra biti dodeljeno fizičkim licima, skupštinama stanara, proizvođačima, uslužnim delatnostima, snabdevačima i prodavcima zelenih tehnologija za investicije koje modernizuju postojeće stambene resurse i podržavaju primenu održivih energetskih tehnologija.\nNovi kredit od pet miliona evra prati prethodnu investiciju iz 2017. godine, čime je na raspolaganju ukupno 22 miliona evra za zelene stambene kredite u Bosni i Hercegovini. EBRD je prošle godine obezbedila 17 miliona evra za projekte energetske efikasnosti u stambenim zgradama i to za Unikredit banku u Mostaru, Unikredit banku u Banja Luci i Sparkase banku.


LGBT osobe u CG su diskriminisane na svakom koraku\nNajpotrebnije je mijenjati stereotipe i naš odnos prema toj populaciji, rekao je Baković\ncimbaljevic zdravko, Foto: Luka Zeković\n01.02.2012. 16:13h Ažurirano: 01.02.2012. 16:13h\nMali broj pritužbi Ombudsmanu, policiji i tužilaštvu za diskriminaciju LGBT osoba ne znači da ona ne postoji, niti da je stanje idealno, jer su pripadnici seksualnih manjina i dalje diskriminisani “na svakom koraku”.\nNa konferenciji o položaju pripadnika LGBT populacije koje je organizovalo Ministarstvo za ljudska i manjinska prava u saradnji sa misijom Savjeta Evrope (SE) u Crnoj Gori ocijenjeno je da to što su se kao osobe javno deklarisale kao pripadnici seksualnih manjina dovoljno govori o njihovom položaju.\nBaković je rekao da je vjera u institucije ključna kako bi se građani ohrabrili u obraćanju nadležnim organima\nOn je kazao i da prema izvještajima SE Crna Gora nije specifična u odnosu na druge zemlje regiona.\nSjetite se Dinoše\nBaković je rekao da je vjera u institucije ključna kako bi se građani ohrabrili u obraćanju nadležnim organima.\n„Najpotrebnije je mijenjati stereotipe i naš odnos prema toj populaciji. Ipak stvari su se bitno promijenile u zemlji, i o problemima LGBT populacije se otvoreno razgovara i više nema tabu tema, ništa se ne stavlja pod tepih“, kazao je on.\nIzvršni direktor LGBT Foruma Progres Zdravko Cimbaljević istakao je odnos bivšeg ministra za ljudska I manjinska prava Ferhata Dinoše prema LGBT tematici, nerazumljivo Vladino favorizovanje NVO “Pravda na Balkanu”, nedjelotvornost antidiskriminacionog zakona, ali I rad dijela pravosudnih organa.\nOn je dodao da očekuje da se u prvom kvartalu ove godine imenuje novi Ministar za ljudska i manjinska prava.\n“LGBT Forum Progres već je imao nezvanične kontakte sa predloženim kandidatom i možemo reći da se radi o osobi koja će bez obzira na partijske stavove i lične doživljaje biti posvećena zaštiti svih ljudskih prava I evropskoj misiji vlade”, poručio je Cimbaljević.\nŠućko BakovićZdravko CimbaljevićLGBT prava u Crnoj GoriLGBT


Z Motorcycle – budućnost električnih motora - Lux Life luksuzni portal\nZ Motorcycle koji je delo Joseph Robinson Design studija, predstavlja jednu sasvim futurističku, naučno fantastičnu viziju. U pitanju je uglađeni koncept, koji dolazi sa veoma interesantnom vozačkom pozicijom. Z Motorcycle je još jedna sasvim električna ponuda u moru umetničkih renderinga, ali ono što ga izdvaja u odnosu na druge modele je njegova modularna konstrukcija.\nVećina vizionarskih motora ima jednodelni ram, koji nas asocira na svakodnevne i standardne modele, gde Z verzija koristi višedelni nacrt koji dozvoljava jednostavno uklanjanje i zamenu baterije, dajući vozačima priliku da jednostavno koriste plug-and-play opciju kada god im se za to ukase prilika.\nSet savitljivih ručki i nožica se može sakriti kada ti elementi nisu u upotrebi, dajući motoru uglađeni i prefinjeni izgled, kakav se i može očekivati od sajber-stilizovan opcije. Integrisana LED traka na eksterijeru motora može vam nagovestiti namere vozača, istovremeno promovišući vidljivost prilikom loših vremenskih uslova.\nUkoliko želite da saznate detalje vezane za njegove eventualne performanse, morate poslati upit dizajnerskom studiju direktno putem njihovog sajta.


Kostić kupuje pet hotela na Budvanskoj rivijeri? - Novosti - Turistički svet\nKostić kupuje pet hotela na Budvanskoj rivijeri?\nSrpski biznismen Miodrag Kostić Kole najavio je kupovinu čak pet hotela na crnogorskom primorju, za šta će morati da izdvoji između 80 i 100 miliona evra, piše "Informer".\nKostić je, prema pisanju "Informera", najavio kupovinu hotela "Slovenska plaža", "Mogren" i "Aleksandar" u Budvi, kao i "Palas" i "Kastel Lastva" u Petrovcu.\nKako se procenjuje, Kostića će to zadovoljstvo koštati i do 100 miliona evra.\nTi hoteli pripadaju grupaciji "Budvanska rivijera", u kojoj Kostićeva "MK grupa" već ima 15 odsto akcija. Isto toliko, dodaje se, ima i kompanija "Strateks" američkog biznismena Nila Emilfarba, dok je većinski vlasnik država Crna Gora, koja ima 55 odsto akcija.\nKostić je za crnogorske "Vijesti" izjavio da bi rado ulagao u turizam u Crnoj Gori i da njegova "MK grupa" ima ambiciozne planove.\n"Spajanjem hotela "Slovenska plaža" sa najsavremenijim konceptom budvanske marine, luksuznim šetalištem i formiranjem potpuno nove plaže po najvišim svetskim standardima, bila bi prekinuta dosadašnja tradicija građenja kvadrata bez ikakvih dodatnih sadržaja", rekao je Kostić.\nDodao je da je tom hotelskom kompleksu neophodan i kongresni centar koji bi omogućio rad hotela, ali i život celog grada 365 dana u godini. Time bi se, ocenio je, privukli svi turisti koji imaju visoku kupovnu moć i obezbedilo pozicioniranje Budve na svetskoj turističkoj mapi tokom cele godine.\nKostić je, navodi se, rekao da mu je cilj da od budvanskih hotela napravi luksuzna letovališta i prekine praksu besciljne gradnje.\n"Informer" piše da je Kostić zainteresovan i za privatizaciju Instituta za fizikalnu medicinu "Dr Simo Milošević" u Igalu.\n„Giraffe Manor“ ekskluzivni je kenijski butik hotel, u vlasništvu „The...\nUz NENATEX TEXTIL - Veliko Prolećno Opremanje može da počne!\nVerujemo da nema hotela u Srbiji koji ne zna za Nenateks Textil ili nije njegov klijent, jer...\nHotel „Beograd“, koji je 1900. godine izgrađen u centru Čačka, najstariji je...


Nova pljačka na vidiku: na redu je rasprodaja izvora pijaćih voda u Srbiji\nDanas bedni a sutra i žedni\nZa manje o dvadesetak godina, voda će biti najskuplji artikal na planeti. Mada je od očiju javnosti ta činjenica nevešto prikrivena, u Srbiji uveliko traju priprema za privatizaciju vode i vodenih resursa. Jedan od oblika privatizacije koji će sigurno biti promovisan, biće koncesija (izdavanje) voda na više godina. Ovaj, slobodno govoreći, kriminalni akt, mnogo ranije je pripreman u sred Vlade Srbije, i na njemu su radili (a i danas rade!) oni isti ideolozi lopovske privatizacije koji su za deset godina ojadili Srbiju, njen industrijski potencijal i njeno radno sposobno stanovništvo...\nKada ove kompanije ne mogu da da učestvuju na tenderima (zbog zabrane ili sličnog) one osnivaju male ćerke-kompanije u zemljama gde se prodaju izvorišta i onda te ćerke-kompanije učestvuju u kupovini.\nNa prvi pogled se nikako ne može razlikovati koja je kompanija iz Srbije a koja nije. Ipak, sve one imaju naše ljude kao direktore, i naš novac na računima. U takvim okolnostima, čim se pojavi tender za eksploataciju pijaćih voda, na njemu obavezno učestvuje unapred odabrani građanin Srbije, sa ličnom kartom, koji kupuje izvor ili ga uzima na koncesiju (prema "liberalnom" konceptu pljačkaške privatizacije, svako fizičko lice sa državljanstvom Srbije može da kupuje preduzeća na tenderu, za šta mu je dovoljna lična karta i potvrda da se protiv njega ne vodi sudski postupak)...\nAli, koja će firma biti suštinski vlasnik ovog strateškog resursa, to Agenciju za privatizaciju ne zanima. Nema boljeg dokaza da je na sceni nezapamćeni banditizam koji je skrojen od strane državne administracije i njenih ideologa "evrointegracije". Naime, upravo Evropska unija vrši stalne pritiske na Srbiju (ali i na druge "tranzicione" zemlje u regionu) da "u vodoprivredi posluju sa profitom", što na jeziku interesa nekih zemalja EU znači - da vrše privatizaciju pijaćih voda! To je postavljeno na istaknuto mesto čak i kao jedan od uslova "evropskih integracija"!\nSa druge strane, jedan dobar deo razvijenih zemalja neće ni da čuje za nekakvu privatizaciju pijaćih voda pa je tako, kao što je poznato, Holandija zabranila kupovinu ili koncesiju ovog resursa. Eto još jednog dokaza da Brisel vodi ciničnu politiku, jer je jedna od tri vodeće svetske kompanije koje se bave takozvanom preradom i eksploatacijom voda, upravo iz Holandije! U ovoj važnoj članici Evropske unije zakonom je zabranjena privatizacija vodovoda!\nIsto to što radi Holandija, radi i Velika Britanija: vrši pritisak na administraciju u Briselu da Srbiju i zemlje poput Srbije nateraju na potpunu privatizaciju izvora pijaće vode, ali i javnog komunalnog sektora, kako bi se taj "treći svet" doveo u poziciju da baš njima, po svaku cenu preda ključni resurs XXI veka.\nPartneri javni radovi tajni\nU Srbiji za sada još nije počela okupacija vodovoda, pa tako specijalizovani vodovodi nemaju druge delatnosti u svom sastavu, nego se bave isključivo proizvodnjom, kanalisanjem i prečišćavanjem vode (Subotica, Beograd, Niš i Novi Sad...). Ali, kako stvari sa rasprodajom svih državnih resursa teku, ali i sa pritiscima iz EU, neće ni to dugo potrajati...\nKonačno, javnosti neko mora da kaže i ovo: ako bude usvojen zakon koji dozvoljava privatizaciju vodovoda, Srbija će ostati žedna uprkos tome što se visoko kotira na lestvici onih država koje su najbogatije vodom. Preciznije govoreći, Ujedinjene nacije su rangirale Srbiju na 47. mesto u svetu po rezervama zdrave i pitke vode. Ovaj podatak dolazi u trenutku kad počinje globalna borba za posedovanje izvorišta voda. Ta borba biće znatno žešća i neizvesnija nego ratovi za naftu koji su počeli još u XX veku.\nNaime, Srbija ima preko 400 izvorišta zdrave i pitke vode vrhunskog kvaliteta (prema dostupnim podacima, eksploatiše se dvadesetak procenata). Takođe, onih trideset domaćih i stranih preduzeća koja se bave flaširanjem i prodajom vode, uglavnom izvoze najveći deo "proizvodnje". Ove činjenice postale su i drugima interesantne, pa tek sledi okupacija "ponuđača". A nude se i "darodavci" iz vladajuće koalicije iz Vlade Srbije i oko nje.\nPrethodno je desetak godina trajao pravi mali rat u srpskim ministarstvima (rudarstva i energetike, poljoprivrede i vodoprivrede, nauke i zaštite životne sredine) oko toga u čijoj će nadležnosti biti izdavanje odobrenja za istraživanje i eksploataciju izvora vode. U takvom haosu povremeno bi do javnosti stizale informacije o tome kako dva ministarstva izdaju dozvole za ista izvorišta različitim kompanijama!\nDoslovno je sramno na kakav način su ovdašnji vlastodršci predali u ruke privatnim firmama, i domaćim i stranim, iscrpljivanje pijaćih voda širom Srbije i pravljenje neviđenih finansijskih imperija koje se mere milijardama dolara. Ali, najgore tek dolazi: model "privatno-javnog partnerstva" je novi "projekat" sračunat na to da osim stranih kompanija i domaći vlastodršci otvore firme koje će se zvanično baviti vodosnabdevanja građana!\nNeotuđivo tuđe, ali po zakonu\nPred građanima Srbije se nalazi najveće poskupljenje vode u poslednjih pola veka. Čim bude usvojena "strategija i zakon o komunalnim delatnostima", koji će da otvori vrata privatizaciji komunalnih resursa, a pre svega vodovoda, taj novi namet će svakog meseca visiti kao kamen o vratu ionako osiromašenim građanima. Brojne strane kompanije jedva čekaju da se to desi, a ovoj pošasti raduju se i takozvane demokratske vlasti, koje očekuju da se još više obogate na pljački strateških resursa. Nacrt takve "strategije restrukturiranja" komunalnih preduzeća u Srbiji, za početak će da "opipa puls" već žrtvovanog građanstva, pa za sada predviđa privatizaciju "samo" specijalizovanih vodovoda.\nMnogim u Evropskoj uniji smeta što je Srbija na vrhu rang liste zemalja po potrošnji vode, ali toj istoj "milosrdnoj" EU administraciji ne smeta činjenica što je skoro 90 odsto teritorije Srbije nema nikakvu regulaciju otpadnih voda. Naravno, i za to neko treba da pronađe novac, jer su u pitanju stotine miliona evra (izgradnja postrojenja za prečišćavanje voda košta preko 500 miliona evra). Demokratski paraziti su upropastili ili jednostvno oteli mnogo puta po 500 miliona evra i dolara, pa je mala mogućnost da im neko danas donira taj novac, makar i za najplemenitije potrebe.\nDesetine domaćih i stranih istraživača ove problematike pominju kako su ovi lihvarski "projekti" prošli u svetu. Tu je na posebno mesto istaknut slučaj Bolivije, gde je dodeljena koncesija na vodu, a vodovod prodat stranim firmama. Divljačka pljačka građana došla je dotle da je bila uvedena i taksa na kišnicu i vodu iz bunara, sve dok nije izbila opštenarodna pobuna! Često se pominje i slučaj Budimpešte, koja je jeftino prodala gradski vodovod, a onda ga je, posle pravog terora privatnog vlasnika, otkupila po najvišoj mogućoj ceni!\nZa Beograd i druge gradove u Srbiji, sprema se haotični scenario koji će teško iko moći da kontroliše. Ukoliko dođe do prodaje "specijalizovanih vodovoda", biće to uvod u feudalizam kakav nije viđen u našoj savremenosti. A, u nastavku ove epohalne otimačine, treba se nadati najgorem: da će vodu naplaćivati privatni vlasnici vodovoda (što znači da će isključivati i uključivati po sopstvenoj proceni o platežnoj moći korisnika). Eto trasiranog puta u novu masovnu bedu, ali i proteste kao u Boliviji!\nMada u postojećem Zakonu o vodama Republike Srbije jasno piše da su vode dobro od opšteg interesa, da su neotuđive i da se nalaze u državnoj svojini, vlastima je palo na pamet da ih prodaju. Što zbog podaničkog odnosa prema "evropskim prijateljima" koji žarko žele da uzapte izvore pijaće vode u Srbiji, što zbog ličnih interesa, tek, kampanja otimanja vode, kao najvažnijeg resursa ove države, uveliko traje, a javnost će njene rezultate saznati kad firma nekog ovlašćenog kriminalca dođe u posed vodovoda i kad njegovi "inkasanti" zakucaju na vrata svakog građanina. Biće to i konačna predaja "dužnosti" umiruće države u ruke najgoreg ljudskog šljama koji je izrodila srpska lopovska tranzicija.\nDok traju zadnji dani "petooktobarske demokratije", spreman je scenario o "zavrtanju vode". Malo je verovatno da će ga ova vlada dovršiti, ali je izvesno da će problem dočekati i neku novu vlast.\nNemačka komunalna politika na Balkanu\nKad je početkom leta 2011. godine u Novom Sadu više desetina hiljada ljudi (službeni podaci kažu 32.000) potpisalo peticiju protiv uvođenja takozvanog javno-privatnog partnerstva u gradskom vodovodu i kanalizaciji, malo ko je znao da je jedna nemačka konsultantska agencija, za potrebe gradonačelnika Pavličića i njegove administracije, dobila pravo i slobodu da izabere najboljeg ponuđača na tenderu za protivzakonitu privatizaciju dela gradskog vodovoda! Ostalo je nejasno zašto je nemačka agencija radila posao izabranih predstavnika građana u Novom Sadu? Ipak, ona upućenija, "posebna javnost", nije zaboravila da je u tokom 2001. i 2002. godine nemačkom donacijom obnovljeno 44 kilometra mreže i zamenjeno oko 17.000 vodomera! I ne samo to, nego su nemački donatori nabavili kanalizacione pumpe za reni bunare, a kupljena je i najmodernija kompjuterska oprema za službu vodomera. U donaciju su bili uključeni gradovi Novi Sad, Beograd i Niš, a sve je obavljeno pod pokroviteljstvom visokog funkcionera nemačke obaveštajne zajednice, Bode Hombaha, koji je tada vršio dužnost predsedavajućeg Pakta za stabilnost jugoistočne Evrope.\nBilo je to nemačko "ulaganje u budućnost". Šta je 3-4 miliona evra u odnosu na monopol nad gradskim vodovodima u "projektu" takozvanog javno-privatnog partnerstva (u prevodu vlasništva nad pijaćom vodom u gradovima širom Srbije!).\nNekadašnji ambasador Nemačke u nekadašnjoj SRJ, s pravom je tada uskliknuo:\n"... Iskreno se radujem uspešnom završetku prve etape rehabilitacije beogradskog vodovoda, ponosan sam što je nemačka vlada učestvovala u ovom poslu, srećan sam što mogu da najavim i drugu fazu obnove vodovodne mreže...", i slično tome...\nNaravno, već tada je "ustrojavan" budući sistem naplate i prodaje, nabavka i instalacija vodomera, ugradnja novih merača protoka, rekonstrukcija crpnih stanica... Obnova jeste u tom trenutku dobrodošla građanima Srbije, ali u njoj niko nije video dugoročnu politiku stranih kompanija ciljanu na eksploatacije pijaćih voda u Srbiji.\nZa vreme pokojnog gradonačelnika Beograda Nenada Bogdanovića, stvar je poprimila gigantske razmere. On sam je najavio potrebu za obnovom "još 100 kilometara vodovodne mreže", što je bila prava muzika za uši Bode Hombaha (koji se kasnije u Srbiji pojavio u sasvim drugoj ulozi, kao "bos" medijske kompanije WAC u poslu kupovine Politike sa ambicijom kupovine još nekih novinskih kuća).\nKad je polovinom 2011. godine postalo kristalno jasno da je na redu promena Zakona o vodama, da je pritisak na Srbiju iz Evropske unije sve žešći kako bi se otvorio proces rasprodaje svih postojećih izvora pijaće vode, ali i proces rasprodaje gradskih komunalnih službi, zapravo vodovoda i kanalizacije, to nemačko ulaganje iz 2001. i 2002. godine definitivno je dobilo svoj smisao.\nPoslednji događaji u Novom Sadu i pokušaj jedne zamaskirane prodaje gradskog vodovoda pod formom "partnerstva", a posebno uloga nemačke konsultantske agencije u tom poslu, direktan su akt protiv postojećeg Zakona o vodama, ali i svojevrsna protivpravna avantura, jer ne postoji zakonski okvir, niti postoji zakon o javno-privatnom partnerstvu u Srbiji. Sve to nije omelo nazovi demokratsku vlast u Novom Sadu da, eto paradoksa, poništi monopolski status preduzeća (vodovod i kanalizacija) čiji je osnivač Skupština grada kojom rukovode!\nMada se Pavličićeva gradska vlada u Novom Sadu branila da je to "evropska praksa" i da gradovi Evrope uobičajeno imaju tu vrstu partnerstva javnog i privatnog sektor, ovde je bila očita namera da se nešto progura mimo zakona, čak i pre nego je nekim drugim zakonskim rešenjem takvo nešto uopšte i regulisano. Sa druge strane, postojeće strane kompanije koje su takođe uspele da dobiju kriminalne stogodišnje koncesije na eksploataciju pijaćih voda u Srbiji, već su bile "predmet obrade" nemačkih stručnjaka za vodu i vodoprivredu uopšte. Tako su ubrzo došli do zaljučka da se najsigurniji preostali izvor superprofita od pijaćih voda u Srbiji, nalazi upravo u gradskim vodovodima! A, razlika između javno-privatnih "partnerstava" u Nemačkoj i Srbiji je ogromna! Pre svega u pogledu stroge zakonske regulative, šta privatnik sme a šta ne sme da radi kad postane suvlasnik gradskog vodovoda.\nU Srbiji je danom ostvarivanja vlasničkih prava, "srećni dobitnik" stekao autonomiju kakvu nigde na Zapadu ne može ni da zamisli! Sa druge strane, većina gradskih vodovoda u Srbiji, uz minimum tehnološke transformacije, mogu da postanu izvorište pijaće vode za izvoz na strana tržišta!\nNedavno je zbog nabavke mašina za Javno komunalno preduzeće Beogradski vodovod i kanalizacija, zatvoren pristup celom finansijskom sektoru u tom preduzeću. Zaposlenima je bio zabranjen pristup na osmom spratu zgrade ove ustanove (gde se nalaze investicije!), jer je trajala finansijska "akrobacija" u vezi sa tom kupovinom. Kako je sve obavljeno tajno, uprkos tome što zakon nalaže da bude javno, jer je i preduzeće "javno", stvar je bila više nego inspirativna. Naime, "izolovani" službenici JKP Beogradski vodovod i kanalizacija ipak su uspeli da se nekako informišu o tome šta je o kupovano i koliko je koštalo. Upućeni u ovu transakciju saznali su da je umesto ponude od dva miliona evra, gradonačelnik Beograda prihvatio ponudu tešku devet miliona evra. Ukratko rečeno, ima se i može se! A, o kakvim je mašinama za potrebe ovog JKP reč, i šta su to građani Beograda ustvari platili, trebalo je da se kaže javno i na vreme. Ovako je još jednom sve obavljeno kao da je u pitanju Đilasova privatna firma.\nDevet litara po glavi Engleza\nPre nekoliko godina, dopisnica Tabloida iz Londona, pokojna Sandra Skoko, pisala je detaljno o dramatičnim socijalnim padovima u britanskoj prestonici, pa je jedna od tema bila i potrošnja pijaće vode, ali i sistem selektivnog kažnjavanja za njeno nezakonito korišćenje:\n"...Interesantno je da londonskim ulicama nekada skoro pa trebalo ploviti čamcima, jer "Temza Voter", najveća vodovodna kompanija, kroz probušene vodovodne cevi gubi dnevno čak dvadeset miliona galona vode, koja se izliva po ulicama Londona!\nNo, u isto vreme osam miliona stanovnika je prisiljeno da štedi vodu dok se kupa, dok se umiva ili dok pere zube, jer je dozvoljeno da pri jednom puštanju vode isteče najviše devet litara vode...\nUvedena je i zabrana korišćenja creva za polivanje bašte. Prema navodima lista "Dejli ekspres", umesto creva, mogu se koristiti samo kantice. Uvedene su kazne i do hiljadu funti za kršenje ove zabrane, ali niko ne kažnjava kompaniju "Temza Voter" za gubljenje dvadeset miliona galona pitke vode. Vlasnik dotične kompanije je nemačka privatna firma...."\n"Susjedi" brane svoje izvore\nPoređenja radi, u hrvatskom zakonodavstvu voda se takođe tretira kao opšte dobro i uživa posebnu zaštitu. Kriterijumi i prioriteti upravljanja vodama utvrđuju se na državnom nivou, pa nije moguća nikakva privatizacija vodnog bogatstva, niti zalihe pijaće vode mogu postati privatno vlasništvo. Ako je to tako u zemlji koja je pred vratima Evropske unije, onda licemerje i pritisci Brisela prema Srbiji i apetiti vodećih zemalja EU prema njenim izvorima pijaće vode, nisu ništa drugo nego čisti ekonomski (i ne samo ekonomski!) imperijalizam.


Darmanović: Pitanje demarkacije granice sa Kosovom za nas je zatvoreno – Južnobanatske Vesti\nDarmanović: Pitanje demarkacije granice sa Kosovom za nas je zatvoreno\nMinistar inostranih poslova Crne Gore Srdjan Darmanović izjavio je danas da je za Crnu Goru pitanje demarkacije granične linije sa Kosovom zatvoreno i da veruje u demokratske kapacitete institucija Kosova, kao i da će strpljivo sačekati rešenje pitanja granice sa Kosovom.\nKako prenosi portal gazetablic.com Darmanović je u Podgorici, u raspravi na „Gradjanskom času“ Centra za demokratsku traziciju, izjavio da Crna Gora ne može da utiče na odluke Vlade Kosova u vezi sa demarkacijom, kao ni na odluke koje se odnose na smenu predsednika i cele Vladine komisije za demarkaciju granične linije sa Crnom Gorom.\n„Mi imamo vrlo dobre odnose sa Kosovom i nemamo nikakve sumnje da će se tako nastaviti. Za Crnu Goru to je pitanje zatvoreno i nećemo se tome vraćati. Verujemo u demokratske kapacitete institucija Kosova i strpljivo ćemo sačekati rešenje pitanja granice sa Kosovom“, kazao je Darmanović.\nVlada Ramuša Haradinaja je na prvoj sednici donela odluku o smeni Murata Meha sa funkcije predsednika komisije Vlade Kosova za demarkaciju granice sa Crnom Gorom i na to mesto imenovala Špejtima Bulićija.\nBulići je u prošlom sazivu kosovskog parlamenta bio poslanik Demokratskog saveza Kosova, a oštro se protivio Sporazumu o demarkaciji koji su 26. avgusta 2015. potpisali u Beču visoki predstavnici dve zemlje.\nHaradinaj je u predizbornoj kampanji kazao da će, čim postane premijer, rasformirati postojeću saziv komisije za demarkaciju granice i formirati novi.\nRusija u polufinalu Eurobasketa\nPolicija: Holivudski producent saslušan u istrazi protiv Netanjahua